title: Ullagemoottori

text: Tavallisesti ullagemoottoreita on useita ja ne on sijoitettu raketin ulkokehälle symmetrisesti. Ullagemoottorilla voidaan myös avittaa vaiheen irrottamista ja vakauttaa rakettia. Falcon-rakettiperheen takaisinlaskeutuvassa ensimmäisessä vaiheessa ullagemoottorit ovat asennonsäätömoottoreiden kanssa samassa.


title: Ullagemoottori

text: Nestemäistä kryogeenistä ajoainetta käyttävän raketin säiliöitä ei voi täyttää täyteen, koska kylmän aineen lämpölaajenemiselle tulee jättää tilaa. Tätä tyhjää tilaa kutsutaan ullageksi. Kun raketin vaihetta vaihdetaan kesken lennon, erityisesti ilmakehässä, raketti saattaa hetkellisesti hidastua ilmakehän kitkan vuoksi jolloin raskaampi neste jatkaa matkaa säilön yläosaan ja kevyempi tyhjä osa painuun säiliön alaosaan missä on pumppujen imuyhteet. Ullagemoottorilla, jolla on oma ajoaineensa, annetaan raketille pieni kiihtyvyys, joka pakottaa nesteen takaisin säiliön alaosaan, jolloin sitä voidaan pumpata sytytettäviin päämoottoreihin.


title: Korpijärvi

text: Korpijärvi tarkoittaa seuraavia:


title: Vigdís Grimsdóttir

text: Vigdís Grimsdóttir (s. 15. elokuuta 1953 Reykjavík) on islantilainen kirjailija. Hän on opiskellut Islannin yliopistossa ja valmistunut opettajaksi. Hänen ensimmäinen teoksensa oli novellikokoelma "Tíu myndir úr lífi þínu", joka ilmestyi vuonna 1983. Sen jälkeen hän on kirjoittanut runoja, novelleja, näytelmiä, lastenkirjan ja romaaneja. Hänen teoksiaan on käännetty eri kielille, kaksi hänen romaaniaan on sovitettu näytelmiksi ja yhdestä romaanista on tehty elokuva.


title: Vigdís Grimsdóttir

text: Vigdís Grimsdóttir asuu Reykjavikissa ja hänellä on kaksi lasta.Kaikki teokset on suomentanut Tapio Koivukari.


title: Michael Gruber (kirjailija)

text: Michael Gruber (s. 1. lokakuuta 1940 Brooklyn) on yhdysvaltalainen kirjailija. Hän asuu Seattlessa Washingtonissa. Hän opiskeli Columbian yliopistossa ja väitteli tohtoriksi biologiasta Miamin yliopistossa. Hän on työskennellyt kokkina, meribiologina, puheenkirjoittajana, neuvonantajana ja virkamiehenä ennen ryhtymistään kirjailijaksi.


title: Metapopulaatio

text: Metapopulaatio on useiden paikallisten saman lajin populaatioiden muodostama kokonaisuus. Metapopulaatioita esiintyy sekä luonnollisesti, että ihmisen toiminnan seurauksena pirstoutuneissa elinympäristöissä. Pirstoutumisella tarkoitetaan yhtenäisemmän elinympäristön muuttumista useiksi pienemmiksi ja eristyneemmiksi elinympäristölaikuiksi; tällöin myös lajin populaatio jakaantuu useiksi paikallispopulaatioiksi. Nykyään metapopulaation käsitettä käytetään myös tarkasteltaessa lajin populaatiorakennetta laajemmalla alueella, jolla paikallispopulaatiot ovat erillisiä, vaikka lajin elinympäristö ei muodostuisikaan selkeästi laikuista.


title: Metapopulaatio

text: Metapopulaatiossa paikallispopulaatiot ovat yhteydessä toisiinsa migraation kautta. Migraation lisäksi keskeisimpiä metapopulaatiossa toimivia prosesseja ovat paikallispopulaation häviäminen eli paikallinen sukupuutto ja tyhjien elinympäristölaikkujen asuttaminen eli kolonisaatio. Mitä pienempi ja eristyneempi paikallispopulaatio on, sitä suuremmalla todennäköisyydellä se kuolee sukupuuttoon. Metapopulaation säilyminen kokonaisuudessaan on riippuvainen paikallispopulaatioiden häviämisnopeuden ja uusien populaatioiden syntymisnopeuden suhteesta. Mikäli populaatioiden yksilöt kolonisoivat likimain saman määrän elinympäristölaikkuja kuin mitä paikallisen sukupuuton takia jää tyhjäksi, metapopulaatio säilyy vakaana.


title: Metapopulaatio

text: Metapopulaatiomallien perusolettamus on, että elinympäristön pirstoutuneisuus vaikuttaa lajin dynamiikkaan sekä sen säilymiseen maisematasolla. Koska elinympäristöjen häviäminen ja pirstoutuminen on suurin syy lajien uhanalaistumiseen, sukupuuttoihin ja tätä kautta luonnon monimuotoisuuden vähenemiseen, on pirstoutumisen seurausten tunteminen tärkeää. Metapopulaatioteorialla ja -malleilla onkin sovelluksia luonnonsuojelubiologiassa ja maankäytön suunnittelussa.


title: Metapopulaatio

text: Termin metapopulaatio otti käyttöön yhdysvaltalainen ekologi Richard Levins vuonna 1970 kuvaamaan monista paikallispopulaatioista koostuvaa populaatioiden kokonaisuutta. Hän oli tosin käsitellyt samaa aihepiiriä jo vuonna 1969 julkaistussa artikkelissaan, mutta asialle ei vielä tällöin ollut nimeä. Levinsin metapopulaatiokäsitteessä kaikilla paikallispopulaatioilla on varsin suuri sukupuuttoriski, joten pitkällä aikavälillä metapopulaatio voi säilyä vain maisematasolla eli yhtä paikallispopulaatiota suuremmalla alueella tai metapopulaatiotasolla. Levins kehitti myös ensimmäisen metapopulaatiomallin, jossa kaikki lajille sopivat elinympäristölaikut ovat keskenään samanlaisia ja laikkuverkosto on äärettömän suuri. Levinsin malli ei ota huomioon laikun sisäistä populaatiodynamiikkaa tai paikallispopulaatioiden yksilömääriä, vaan yksittäinen laikku on tarkastelun kohteena olevan lajin asuttama tai tyhjä.


title: Metapopulaatio

text:
Olkoon "p" asuttujen laikkujen osuus kaikista laikuista tiettynä ajanhetkenä; tällöin asumattomien laikkujen osuus on 1 - "p". Jokaisella lajin paikallispopulaatiolla oletetaan olevan sama häviämisriski "e", joka on vakio. Tällöin paikallispopulaatioiden häviämisnopeus saadaan kertomalla häviämisriski "e" asuttujen laikkujen osuudella "p". Koska paikallispopulaatioiden yksilömääriä ei oteta huomioon, jokainen paikallispopulaatio vaikuttaa samalla tavalla laikulta toiselle muuttavien yksilöiden määrään. Muuttavat yksilöt kolonisoivat tyhjiä laikkuja, jolloin syntyy uusia paikallispopulaatioita nopeudella, joka on riippuvainen tietyllä hetkellä tyhjänä olevien laikkujen määrästä. Uusien laikkujen kolonisaationopeuteen vaikuttavat lisäksi tarkasteltavan lajin ominaisuudet, kuten dispersaalikyky eli lajin kyky levittäytyä uusille alueille. Lajin ominaisuuksia kuvataan lajikohtaisella vakiolla "c". Asuttujen laikkujen osuuden "p" hetkellinen muutosnopeus saadaan yhtälöstä
Metapopulaation säilyminen riippuu tyhjien laikkujen kolonisaationopeuden ja paikallispopulaatioiden häviämisnopeuden suhteesta. Pienessä metapopulaatiossa kolonisaationopeuden voidaan olettaa olevan likimain lajikohtaisen vakion "c" ja asuttujen laikkujen osuuden "p" tulo "cp". Metapopulaatio siis säilyy, jos kolonisaationopeus on häviämisnopeutta suurempi eli jos "cp">"ep" (tai lyhyemmin "c">"e"). Suhdetta "e"/"c" merkitään monesti symbolilla formula_2. Lajin esiintymisen "kynnysarvo" voidaan ilmaista Levinsin mallissa ehdolla formula_3.


title: Metapopulaatio

text:
Levinsin malli ei huomioi lainkaan ympäristön tilarakennetta, sillä laikun sijainti muihin laikkuihin nähden ei vaikuta millään tavalla sen todennäköisyyteen olla asuttu. On tietysti selvää, että todellisuudessa asuttujen laikkujen läheisyydessä oleva laikku on todennäköisemmin asuttu, kuin eristynyt ja kaukana muista laikuista sijaitseva laikku. Kun Levinsin mallia hieman muokataan, voidaan sitä käyttää elinympäristön häviämisen vaikutusten ennustamiseen metapopulaatiolle, joskin tähän tarkoitukseen on kehitetty huomattavasti realistisempiakin malleja. Oletetaan, että osa 1 - "h" laikuista muuttuu niin, että ne eivät enää sovi lajin lisääntymiseen ja tietty osuus "h" laikuista säilyy ennallaan. Edelleen oletetaan, että lajin yksilöt eivät juurikaan voi vaikuttaa siihen, minkä laikun ne kolonisoivat, vaan osa yksilöistä asettuu asuinkelvottomille laikuille (näiden yksilöiden oletetaan häviävän). Näin ollen elinympäristön hävitessä kolonisaationopeus pienenee arvoon "cp(h-p)". Levinsin malli saadaan tällöin muotoon
missä formula_5


title: Metapopulaatio

text: Akatemiaprofessori Ilkka Hanskin metapopulaatiobiologian tutkimusryhmä (Metapopulation Research Group) on toiminut Helsingin yliopistossa vuodesta 1992 lähtien. Ryhmä on nimetty Suomen Akatemian tieteen huippuyksiköksi. Metapopulaatiobiologian tutkimusryhmä on erityisen tunnettu pitkäaikaisesta täpläverkkoperhosen ("Melitaea cinxia") metapopulaation tutkimuksesta Ahvenanmaalla. Täpläverkkoperhonen on osoittautunut erittäin hyvin metapopulaatiotutkimukseen sopivaksi lajiksi, sillä se elää selkeästi rajattavissa olevilla kedoilla ja niityillä ja se on helposti löydettävissä kotelovaihetta lukuun ottamatta. Lajille sopivia elinympäristölaikkuja on vuosina 1993 ja 1998-1999 tehdyissä kartoituksissa löydetty noin 4000 ja ne on jaettu 130 laikkuverkostoon. Täpläverkkoperhosen kantaa seurataan kahdesti vuodessa, alkusyksyllä ja keväällä, tehtävissä kartoituksissa.


title: Metapopulaatio

text: Metapopulaatiobiologian tutkimusryhmä tekee sekä metapopulaatiobiologian perustutkimusta, että luonnonsuojelubiologista tutkimusta elinympäristön pirstoutumisen ja häviämisen vaikutuksista populaatioihin ja lajeihin. Täpläverkkoperhosen lisäksi ryhmä tutkii myös monia muita lajeja, muun muassa täpläverkkoperhosen kanssa vuorovaikutuksessa olevia lajeja. Täpläverkkoperhosen metayhteisöön, eli useiden lajien metapopulaatioista koostuvaan eliöyhteisöön, kuuluu täpläverkkoperhosen lisäksi kuusi muuta lajia. Nämä lajit ovat täpläverkkoperhosen ravintokasvit heinäratamo ("Plantago lanceolata") ja tähkätädyke ("Veronica spicata"), täpläverkkoperhosen toukissa loisivat loispistiäiset "Hyposoter horticola" ja "Cotesia melitaearum" sekä näiden loispistiäisten hyperparasitoidit eli loisten loiset "Gelis agilis" ja "Mesochorus" sp. cf. "stigmaticus".


title: Patakypärä

text: Patakypärä on pataa tai tynnyriä muistuttava keskiaikainen kypärämalli, joka suojaa koko päätä. Ensimmäiset patakypärät otettiin käyttöön 1100-luvun puolessavälissä, ja niistä tuli ritarien yleisin kypärämalli 1100-luvun loppuun mennessä. 1200-luvulle tultaessa patakypärä oli jo täysin kehittynyt. Se pysyi käytössä 1300-luvun alkuun saakka, minkä jälkeen basinetti alkoi syrjäyttää sitä taistelukäytössä. Turnajaiskäytössä patakypärä säilyi 1400-luvulle saakka. 1200-luvun puolestavälistä lähtien patakypärän huippu alettiin pyöristämään "sokeritopan" muotoon. Kypärään alettiin myös kiinnittämään tuolloin kuumuudelta suojaava kypäränpeite sekä käyttäjän tuntomerkiksi kypäränkoriste. Koska patakypärä peittää kasvot, sen käyttöönotto merkitsi, ettei omaa taistelijaa enää voitu erottaa vihollisesta kasvojen perusteella, vaan taistelijan tunnistamiseksi vaadittiin muita keinoja; tämä merkitsi heraldiikan kehittymistä.


title: Patakypärä

text: Patakypärä painaa noin 1,5–3 kg. Se on perusmuodoltaan koko pään peittävä lieriö, joka voi olla joko litteä tai pyöristetty päältä. Patakypärä suojaa pään ohella myös kasvot ja niskan; edessä on silmien kohdalla visiiri, noin 20–30 mm leveät raot, ja hengitystä helpottamaan kasvolevyihin on usein porattu reikiä. Kypärään voi liittyä myös kiinteänä osana kurkun, hartiat ja yläselän suojaava rengashaarniskakaulus, "camail". Kypärä on topattu sisältä niin, että se pysyy tukevasti päässä, ja se kiinnitetään leukahihnalla. Vastoin yleisiä luuloja patakypärästä ei ole huono näkyvyys ulos (visiiri on niin lähellä silmiä, että näkösektori on laaja), eikä se myöskään hyvin topattuna ole erityisen epämukava. Sen pahin puoli on huono ilmastointi; kuumana kesäpäivänä patakypärä voi olla todella hiostava, ja lämpötila sen sisällä nousta korkeaksi.


title: Patakypärä

text: Patakypärä on nykypäivänä erityisen suosittu malli liveroolipelaajien ja keskiajan elävän historian harrastajien keskuudessa, sillä se on halpa, yksinkertainen ja helppo valmistaa alkeellisillakin työkaluilla (peltisakset, pora, alasin, vasara ja niittejä). Se antaa erityisen hyvän suojan sekä teräaseita että tylppiä aseita vastaan, mutta patakypärän kanssa taisteltaessa on syytä pitää nesteyttämisestä ja riittävästä juomisesta huolta, sillä varsinkin umpisolumuovilla topattuna se on hyvin hiostava.


title: Asiakasomistaja

text: Asiakasomistaja tai omistaja-asiakas on kuluttajaosuuskunnan jäsen. Asiakasomistaja-sanaa käytetään tavallisesti S-ryhmän osuuskauppojen jäsenistä. OP-ryhmä käyttää jäsenistään vastaavaa nimitystä omistaja-asiakas. Suurista osuuskuntaryhmistä POP Pankki, Tradeka ja Metsäliitto käyttävät nimitystä "jäsen".


title: Asiakasomistaja

text: Toisinaan myös säästöpankkien kantarahasto-osuuksien omistajista käytetään nimeä asiakasomistaja tai omistaja-asiakas. Tämä artikkeli käsittelee kuitenkin osuuskuntien jäseniä.


title: Asiakasomistaja

text: Asiakasomistajat saavat etuja käyttämistään osuuskunnan palveluista. Asiakasomistajille saatetaan myös maksaa osuuspääoman korkoa tuottona heidän maksamalleen osuusmaksulle. Lisäksi asiakasomistajat saattavat tuntea yhteisöllisyyttä osuuskunnassa. Asiakasomistajuus voidaan tulkita eräänkaltaiseksi kanta-asiakasjärjestelmäksi, jolla tavoitellaan asiakkuuksien hallintaa.


title: Asiakasomistaja

text: Suomessa S-ryhmällä on yli kaksi miljoonaa asiakasomistajaa ja OP-ryhmällä 1,7 miljoonaa omistaja-asiakasta.


title: Asiakasomistaja

text: Kun uusi jäsen liittyy osuuskuntaan, hänen on otettava osuuskunnan osuus ja maksettava merkintähinta (tav. osuusmaksu). Joissain osuuskunnissa (ainakin S-ryhmän osuuskaupoissa) on maksu mahdollista maksaa myös osissa siten, että asiakkaan tekemät ostokset kerryttävät sitä, kunnes se tulee täyteen maksetuksi. Suomessa on tavallista, ettei kuluttajaosuuskunnan jäsenyydestä peritä osuusmaksun lisäksi erillistä liittymismaksua tai vuosimaksua. Jäsenyyden päättyessä merkintähinta palautetaan.


title: Maahanmuuttovirasto

text: Maahanmuuttovirasto (Migri) on sisäministeriön alainen virasto, joka toteuttaa Suomen maahan-muuttopolitiikkaa sekä tuottaa tietopalveluita tueksi poliittiseen päätöksentekoon sekä kansallista ja kansainvälistä yhteistyötä varten. Virasto aloitti toimintansa vuonna 1995 nimellä Ulkomaalaisvirasto.


title: Maahanmuuttovirasto

text: Maahanmuuttovirasto on päätöksenteko-organisaatio maahanmuutto-, turvapaikka-, pakolaisuus- ja kansalaisuusasioissa. Viraston toimintaan kuuluu maahanmuuttopolitiikan, hyvän hallinnon ja ihmis- ja perusoikeuksien toteuttaminen sekä hallitun maahanmuuton edistäminen.  Vuoden 2017 alusta oleskeluluvan jatkamiseen ja EU-kansalaisen oleskeluun liittyvät asiat siirtyivät Maahanmuuttovirastolle; aikaisemmin luvat myönsi poliisi.


title: Maahanmuuttovirasto

text: Maahanmuuttoviraston tehtävänä on myöntää oleskelulupia Suomeen tuleville ulkomaalaisille kuten opiskelijoille, työntekijöille, yrittäjille ja Suomeen perhesiteen perusteella muuttaville sekä rekisteröidä EU-kansalaisen oleskeluoikeuden. Maahanmuuttovirasto käsittelee Suomesta kansainvälistä suojelua hakevien henkilöiden turvapaikkahakemukset sekä ohjaa ja suunnittelee turvapaikanhakijoiden ja tilapäistä suojelua saavien vastaanoton käytännön toimintaa. Maahanmuuttovirasto ylläpitää myös kahta vastaanottokeskusta. Lisäksi virasto myöntää muukalaispasseja ja pakolaisen matkustusasiakirjoja sekä päättää käännyttämisestä, karkottamisesta, pääsyn epäämisestä ja maahantulokiellosta. Maahanmuuttoviraston tehtäviin kuuluu myös vastata kansalaisuushakemuksista, -ilmoituksista ja -selvityksistä ja ulkomaalaisrekisterin sekä ulkomaalaisasioiden sähköisen asiankäsittelyjärjestelmän (UMA) ylläpidosta.Eduskunta säätää lait sisäministeriön kehittäessä ja koordinoidessa maahanmuuttolainsäädäntöä. Ensimmäiset oleskelulupahakemukset jätetään ulkomailla edustustoille ja Suomessa Maahanmuuttovirastolle. Jatko-oleskelulupaa voi hakea vain Maahanmuuttovirastolta. Maahanmuuttovirastossa tehtäviin päätöksiin voi hakea muutosta hallinto-oikeudesta.


title: Maahanmuuttovirasto

text: Rajavartiolaitos hoitaa muun muassa viisumeita ja ottaa vastaan turvapaikkahakemuksia poliisin tavoin. Poliisi on vastuussa maastapoistamisesta.


title: Maahanmuuttovirasto

text: Työ- ja elinkeinoministeriö ja sen alaiset virastot tekevät työvoimapoliittista harkintaa työntekijöiden oleskelulupahakemuksia varten, tutkivat elinkeinon kannattavuuden edellytyksiä yrittäjien oleskelulupahakemuksia varten sekä huolehtivat oleskeluluvan saaneiden kotoutumisesta. Pohjoismaiden kansalaisten rekisteröinti kuuluu maistraatin tehtäviin.


title: Maahanmuuttovirasto

text: Maahanmuuttovirasto koostuu tulosyksiköistä, joita ovat maahanmuutto-, turvapaikka-, vastaanotto- ja kansalaisuusyksikkö, sekä tukiyksiköistä, joita ovat asiakkuus ja viestintä -yksikkö, ja esikunta, joka muodostuu oikeus- ja maatietoyksiköstä, henkilöstöhallinnosta, sähköiset palvelut -yksiköstä, kansliasta ja kehittämispalveluista. Työntekijöitä virastossa on yhteensä yli 1000. Maahanmuuttoviraston toimintaa ohjaa ja valvoo ylijohtaja Jaana Vuorio, joka on toiminut virassa heinäkuusta 2013 lähtien.


title: Maahanmuuttovirasto

text: Maahanmuuttoviraston päätoimipaikka on Helsingissä Pasilan virastokeskuksessa. Helsingin palvelupiste sijaitsee Sörnäisissä Käenkujalla ja Maahanmuuttokirjasto Lintulahdenkadulla .


title: Maahanmuuttovirasto

text: Muut viraston toimipisteet sijaitsevat Tampereella, Vaasassa, Rovaniemellä, Kuopiossa, Lahdessa, Kuhmossa, Oulussa, Lappeenrannassa ja Raisiossa. Osassa toimipisteitä käsitellään lupa-asioiden lisäksi myös turvapaikka-asioita. Kuhmossa ei ole lainkaan palvelupistettä, vaan vain turvapaikkayksikön tulosalue sekä viraston puhelinasiakaspalvelu. Maahanmuuttoviraston vastaanottokeskukset sijaitsevat Joutsenossa ja Oulussa.


title: Maahanmuuttovirasto

text: Maahanmuuttoviraston visio on "Maahanmuutosta kansalaisuuteen – elinvoimaisen ja turvallisen Suomen rakentaja.". Viraston arvoihin kuuluu uudistaminen, vastuullisuus ja vaikuttavuus. Tavoitteisiin kuuluu asiakaslähtöinen toiminta, toiminnan tehostaminen, valmiuden parantaminen ja hyvänä työpaikkana oleminen.


title: Maahanmuuttovirasto

text: Vuoden 2016 toukokuussa Maahanmuuttovirasto ilmoitti Irakin, Afganistanin sekä Somalian olevan aikaisempaa turvallisempia maita palata. 10. helmikuuta 2017 turvapaikanhakijat aloittivat mielenosoituksen migrin tekemiä virheellisiä turvapaikkapäätöksiä vastaan. Helsingin keskustassa ympäri vuorokauden mieltään osoittavat turvapaikanhakijat vaativat virheellisten turvapaikkapäätösten uudelleen läpi käymistä, pakkopalautuksien lopettamista, humanitaarista suojelua sekä sitä, ettei turvapaikanhakijoita poistettaisi vastaanottokeskuksista ennen kuin seuraava majoituspaikka on tiedossa. Suurin osa mielenosoittajista oli irakilaisia, mukana oli myös afganistanilaisia. Turvapaikkayksikön tulosalueen johtaja on myös myöntänyt hallinto-oikeudessa läpimenneiden turvapaikkavalitusten kasvuun liittyen, että vuodesta 2016 lähtien joissakin tapauksissa kiireessä työskennellyt viranomainen on soveltanut maantietoa väärin eikä asioita ole selvitetty riittävästi. Päätösten laadun heikkenemisen takana on julkisuudessa arvioitu olevan virkailijoiden kiireen ja kokemattomuuden lisäksi myös poliittisia syitä, vaikka virasto onkin kiistänyt poliittisen ohjauksen päätöksenteossa. Myös tulkkivirheet ovat yleisiä.


title: Benelli Nova

text: Benelli Nova on italialaisen Benellin valmistama pumppuhaulikko. Aseesta on useita malleja metsästys- ja viranomaiskäyttöön.


title: Korpijärvi (Jänisjoen vesistö)

text: Korpijärvi () on järvi Jänisjoen vesistössä Suomen ja Venäjän rajalla. Suomen puoleinen osa kuuluu Joensuun kaupunkiin Pohjois-Karjalassa ja Venäjän puoleinen osa Karjalan tasavallan Suojärven piirin Loimolan kuntaan. Ennen alueluovutuksia järvi kuului kokonaisuudessaan Suomen Korpiselän kuntaan.


title: Korpijärvi (Jänisjoen vesistö)

text: Korpijärvi on 13 kilometriä pitkä ja sen pinta on 130,7 metriä merenpinnan yläpuolella. Korpijärveen laskee etelästä Vuotsenjoki, Sytiviermänjoki ja Juuvanjoki sekä pohjoisesta Talikkajärven laskujoki. Korpijärvi laskee luoteispäästään Onnenvirtaa pitkin Öllölänjärveen.


title: Korpijärvi (Jänisjoen vesistö)

text: Korpijärven rantakylistä Meriinaho, Hoilola ja Saaroinen jäivät alueluovutusten jälkeen Suomelle ja ne liitettiin Tuupovaaran kuntaan vuonna 1946 ja Tuupovaaran mukana Joensuuhun vuonna 2005. Järven itärannan kylät Tšiipakka ja Hominvaara ovat nykyisin autioina.


title: Lee-Enfield No 5 Mk I

text: Lee-Enfield No 5 Mk I, viralliselta mallinimeltään "Rifle No. 5 Mk I" ja yleiseltä kutsumanimeltään "Jungle Carbine" () on brittiläinen 1940-luvulla kehitetty pulttilukkoinen sotilaskivääri.


title: Lee-Enfield No 5 Mk I

text: Brittijoukkojen kokemukset viidakkosodankäynnistä toisen maailmansodan aikana Burmassa, Papua-Uudessa Guineassa ja tyynenmeren saarilla osoittivat, että käytössä olleet Lee-Enfield-kiväärit olivat viidakossa liikkumiseen liian pitkiä ja painavia.. Tämä johti uuden No. 5 Mk I -version kehittämiseen; se oli 127 mm lyhyempi ja 0,85 kg kevyempi versio No4 MkI -kivääristä. Lyhennetty piippu vaati liekinsammuttimen käyttöönoton ja uudenmallisen pistimen. Kiväärin etutukkia ja kädensijaa lyhennettiin ja ontoksi jyrsittyyn tukkiin lisättiin kuminen perälevy aseen lyhentämisen ja keventämisen vuoksi lisääntyneen rekyylin pehmentämiseksi. Lisäksi perässä oleva hihnalenkki siirrettiin tukin kylkeen. Aseen koneisto oli sama kuin Lee-Enfield No.4 -kiväärissä, mutta sekä aseen runkoa, että piippua kevennettiin kevennysleikkauksilla.


title: Lee-Enfield No 5 Mk I

text: Asetta valmistettiin vuosina 1944–1947 yli 251 136 kappaletta.


title: Asymptoottihaara

text: Asymptoottihaara (AGB, "Asymptotic Giant Branch") on HR-kaaviossa kohta, jossa on ylijättiläisiä. Asymptoottihaara on 0,6–1,0 Auringon massaisten tähtien viimeinen kehitysvaihe ennen niiden muuttumista planetaariseksi sumuksi. Yleensä asymptoottihaaran tähdet ovat kirkkaita, punertavia, suurikokoisia pitkäjaksoisia Mira-tyypin muuttuvia tähtiä. Asymptoottihaara AGB näkyy niin sanotussa HR-kaaviossa, jossa on vaakasuoralla akselilla tähden lämpötilaa kuvaava suure, ja pystysuoralla kirkkautta kuvaava suure. Asymptoottihaara on lähellä niin sanottua jättiläishaaraa.


title: Asymptoottihaara

text:
Asymptoottihaaraa AGB:tä edeltää tähden saapuminen punaiseksi jättiläiseksi, ja kehitys punaisena jättiläisenä eli RGB-vaihe ("Red Giant Branch").
Tällöin vety loppuu tähden keskustasta ja alkaa palaa kuoressa keskustan ympärillä. Tähden ytimessä on enimmäkseen heliumia. Tällöin tähden ydin kutistuu ja kuumenee, ja tähti alkaa polttaa heliumia ytimessään.
Tätä vaihetta sanotaan jättiläishaaraksi. Tämän jälkeen tähti muuttuu horisontaalihaaran keltaiseksi jättiläiseksi. Varhainen symptoottihaara E-AGB on vaihe, jossa tähti tulee toisen kerran punaiseksi jättiläiseksi, kun helium palaa hiilestä ja hapesta koostuvan ytimen ympärillä kuorikerroksessa. Kun helium loppuu kuoresta, tähti siirtyy niin sanotuun TP-AGB-vaiheeseen, jossa tähti polttaa vetyä kuorikerroksessa joka on hiili-happiytimen ympärillä. Tämä vedyn muuttuminen heliumiksi tuottaa uutta heliumia ja synnyttää vähitellen uuden palamiskelpoisen heliumkerroksen, joka syttyy sopivassa tiheydessä ja lämpötilassa. Välillä TP-AGB-tähdessä helium syttyy palamaan, ja vedyn palo sammuu. Vedyn ja heliumin kuorikerrospalovaiheet vuorottelevat.


title: Asymptoottihaara

text: AGB-tähdet menettävät massaansa niin sanotussa tähtituulessa nopeasti, ja lopulta muuttuvat niin epävakaaksi, että sinkoavat ulkokerroksensa pois. Silloin tähden kuuma hiili-happiydin paljastuu, ja tähdestä tulee ensin esiplanetaarinen sumu ja lopulta planetaarinen sumu.


title: Molnija-kiertorata

text: Molnija-kiertorata on eräs eksentrinen kiertorata. Se nimettiin Neuvostoliiton Molnija-tietoliikennesatelliittien mukaan, jotka käyttävät edelleen tätä rataa.


title: Molnija-kiertorata

text: Molnija-kiertoradalla satelliitti lentää 63,4 asteen inklinaation omaavalla hyvin elliptisellä radalla. Satelliitin perigeum on suhteellisen matalalla (muutama sata km) ja apogeum on korkealla (yli 20000 km). Satelliitin kiertoaika radalla on yleensä noin 12 tuntia, jolloin se on noin 11 tuntia ajastaan käytettävissä pohjoiselta pallonpuoliskolta tarkasteltuna.


title: Molnija-kiertorata

text: Molnija-kiertorata on edullisin tietoliikennesatelliitin rata Venäjälle, joka on kovin pohjoisessa ajatellen geostationaarisen radan tietoliikennesatelliittien käyttöä. Jatkuvan kattavuuden toteuttamiseksi tarvitaan kolme satelliittia. Vastaava rata voitaisiin toteuttaa myös eteläiselle pallonpuoliskolle, mutta näin ei ole tehty.


title: Molnija-kiertorata

text: Maailman ilmatieteen järjestö suunnittelee sääsatelliittijärjestelmää, jonka satelliitit kiertäisivät molnija-kiertoradalla. Sääsatelliitin kiertoaika olisi 16 tuntia, jolloin tarvittaisiin kaksi satelliittia pohjoisen/eteläisen pallonpuoliskon korkeiden leveysasteiden ympärivuorokautiseen tarkkailemiseen. .


title: Molnija-kiertorata

text: Molnija-kiertorata ei sovellu miehitettyihin lentoihin, koska sillä lentävä alus läpäisee Van Allenin vyöhykkeen ja säteilyannos olisi liian suuri ihmisen kestettäväksi.


title: Molnija-kiertorata

text:
Radan etu on se, että radan perigeumin argumentti ei siirry. Tämä vähentää radankorjaukseen tarvittavan ajoaineen määrää.
Päivittäin perigeumin kulma siirtyy Maan kiertoradalla:


title: Molnija-kiertorata

text: jossa


title: Molnija-kiertorata

text: Tämä tekijä on nolla, kun inklinaatio on 63,4 astetta.


title: Jevgeni Barejev

text: Jevgeni Ilgizovitš Barejev (, s. 21. marraskuuta 1966) on venäläinen shakin suurmestari. Lokakuussa 2003 hän oli maailman neljänneksi parhaiten sijoittunut pelaaja ELO-luvulla 2739.


title: Jevgeni Barejev

text: Barejev oli alle 16-vuotiaiden mestari vuonna 1982, kun hänen kykynsä huomioitiin ensimmäistä kertaa maailmanlaajuisesti. Hän oli mukana Venäjän joukkueessa shakkiolympialaisissa kaksi kertaa, vuosina 1994 ja 1996. Hänen uransa isoin menestys oli voitto Corus-shakkiturnauksessa Wijk aan Zeessä vuonna 2002. Hän voitti turnauksen tuloksella 9/13 jättäen monet muut suurmestarit taakseen. Barejev voitti myös Enghien-les-Bains-turnauksen Ranskassa 2003.


title: Jevgeni Barejev

text: Barejev pääsi myös shakin maailmanmestaruusottelun ehdokasturnauksessa 2002 välieriin asti, mutta hävisi ottelunsa Veselin Topalovia vastaan.


title: Jevgeni Barejev

text: Vuoden 2005 shakin maailmancupissa Barejev pärjäsi hyvin ja pääsi vuoden 2007 maailmanmestaruusottelun ehdokasturnaukseen. Hän voitti ensimmäisen kierroksen ottelunsa Judit Polgaria vastaan, mutta putosi hävittyään seuraavan ottelunsa Péter Lékólle.


title: Jevgeni Barejev

text: Barejev toimi Vladimir Kramnikin avustajana tämän MM-otteluissa Kasparovia vastaan vuonna 2000 ja Lékóta vastaan vuonna 2004.


title: George Ellis

text: George F. R. Ellis, FRS, (s. 11. elokuuta 1939) on eteläafrikkalainen kosmologi. Tällä hetkellä hänellä on professuuri Kapkaupungin yliopistossa Etelä-Afrikassa. Uskonnoltaan Ellis on kveekari, ja hän toimii International Society for Science and Religionin nykyisenä presidenttinä. Ellis myös palkittiin vuonna 2004 Templeton-palkinnolla. Vuonna 2007 hänestä tuli brittiläisen Royal Societyn jäsen.


title: George Ellis

text: Ellis on ollut myös useiden oppikirjojen ja tieteellisten teosten kirjoittajana. Hän on esimerkiksi kirjoittanut Stephen Hawkingin kanssa "The Large Scale Structure of Space-Time" -teoksen.


title: Esiplanetaarinen sumu

text: Esiplanetaarinen sumu (protoplanetaarinen tai preplanetaarinen sumu) on planetaarisen sumun esivaihe, jossa punainen jättiläistähti sinkoaa ulkokuortaan pois. Esiplanetaariset sumut ovat yleensä kahden vastakkaisen suihkun muotoisia.


title: Linares

text: Linares on kaupunki Jaénin maakunnassa Espanjan Andalusiassa. Se on maakunnan toiseksi tärkein kaupunki ja sen väkiluku on noin 60 000. Kaupungin pinta-ala on noin 200 neliökilometriä, ja se sijaitsee 51 kilometrin päässä maakunnan pääkaupungista Jaénista.


title: Linares

text: Kaupungista on hyvät kulkuyhteydet muualle Espanjaan, kuten suora junayhteys Madridiin.


title: Linares

text: Linaresissa järjestetään muun muassa vuosittainen Linaresin shakkiturnaus ja härkätaisteluja. Maineikas härkätaistelija Manuel "Manolete" Rodriguez Sanchez menehtyi kaupungin areenalla. Joka vuoden elokuussa ihmiset muistavat hänen kuolemaansa asettamalla kukkia hänen patsaansa luokse ja ruusuja paikalle, jossa hän kuoli.


title: Aghireșu

text: Aghireșu (, ) on kunta Romanian Clujin piirikunnassa maan luoteisosassa. Vuoden 2011 väestönlaskennan mukaan kunnassa oli 7 116 asukasta. Sen pinta-ala on 105,79 neliökilometriä.


title: Kim M. Kimselius

text: Kim M. Kimselius (s. 1954 Göteborg) on ruotsalainen nuortenkirjailija. Hänen kirjojensa yhteinen henkilöhahmo on Ramona, joka ensimmäisessä kirjassa matkustaa ajassa taaksepäin ja pelastaa Theon tulivuorenpurkauksesta


title: Kim M. Kimselius

text: Ennen kuin hänestä tuli kirjailija, hän työskenteli muun muassa mainosalalla. Hän asui pitkään Keski-Ruotsissa Tukholmassa, kunnes muutti Eringsbodaan Etelä-Ruotsiin. Hän asuu miehensä Janin kanssa.


title: Federal Communications Commission

text: Federal Communications Commission (FCC) on Yhdysvaltain telehallintovirasto, joka perustettiin vuoden 1934 viestintälailla. Virasto vastaa toimistaan kongressille ja toimii sen valtuuttamana. FCC:n edeltäjä oli 1927 perustettu Federal Radio Commission.


title: Federal Communications Commission

text: FCC sääntelee radiotaajuuksia Yhdysvalloissa lukuun ottamatta liittohallituksen omaa käyttöä. Sen toimivaltaan kuuluvat liittovaltion sisäinen teleliikenne ja kansainvälinen viestintä, jossa Yhdysvallat on joko lähdemaana tai kohteena. FCC:n tehtäviä ovat myös radiotaajuuksien kauppaaminen ja yleisten televisio- ja radiolähetysten säädyllisyyden valvominen. FCC säännöstöt ovat osa Yhdysvaltojen lakikokoelmaa (osa 47), ja ne kattavat kaikki 50 osavaltiota ja Kolumbian piirin. Sillä on oikeus langettaa sakkoja sen määräyksiä rikkoville henkilöille ja yhteisöille.


title: Federal Communications Commission

text: FCC:tä johtaa viisi komissaaria, jotka presidentti nimittää ja senaatti hyväksyy viideksi vuodeksi kerrallaan. Varsinainen henkilökunta on jaettu seitsemään osastoon ja kymmeneen toimistoon, jotka toimivat itsenäisesti, mutta tarvittaessa toisiaan avustaen.


title: FCC

text: FCC voi tarkoittaa seuraavia:


title: Mónica Cruz

text: Mónica Cruz Sánchez (s. 16. maaliskuuta 1977 Madrid, Madridin maakunta, Espanja) on espanjalainen näyttelijä, tanssija ja malli.


title: Mónica Cruz

text: Cruz tanssi Joaquín Cortésin tanssiryhmässä. Hän tuli tunnetuksi espanjalaisessa televisiosarjassa "Un paso adelante". Hän on esiintynyt myös David Bisbalin musiikkivideolla ”Lloraré las penas”.


title: Mónica Cruz

text: Cruzin vanhempi sisko Penélope Cruz on näyttelijä. Monica Cruz näytteli Angelica Teachin joitakin osia Penélope Cruzin tilalla elokuvassa "" vuonna 2011 kun Penélope tuli raskaaksi.


title: Madsen (pikakivääri)

text: Madsen on tanskalainen, vuosina 1903–1957 valmistettu maailman ensimmäinen palveluskäyttöön otettu pikakivääri.


title: Madsen (pikakivääri)

text: Tanskalainen Jens Torring Schouboe kehitti 1890-luvun alussa kerta- ja sarjatulta ampuvan kiväärin, jonka Tanskan laivasto otti vuonna 1896 käyttöön nimikkeellä "Rekylkarabin M.1896". Tykistökapteeni ja myöhempi Tanskan puolustusministeri Vilhelm Herman Oluf Madsen perusti vuonna 1900 "Compagnie Madsen A/S" -yhtiön, joka sai vuonna 1901 nimekseen "Dansk Rekyl-Riffel Syndikat". Yhtiö jatkoi aseen kehittelyä vuonna 1902 esitellyksi pikakivääriksi, jonka Tanskan armeija otti käyttöönsä nimikkeellä "Rekylgevær Model 1903".


title: Madsen (pikakivääri)

text: Yhdysvaltojen armeija testasi asetta vuoden 1903 syksyllä ja totesi sen suhteellisen tarkaksi ja kiitti sen keveyttä, mutta koeammunnan aikana sattuneet jatkuvat toimintahäiriöt sammuttivat yhdysvaltalaisten kiinnostuksen sitä kohtaan.


title: Madsen (pikakivääri)

text: Venäjä osti vuonna 1904 1 250 kappaletta Madsen-pikakivääreitä ja käytti niitä Venäjän–Japanin sodassa ja ensimmäisessä maailmansodassa.


title: Madsen (pikakivääri)

text: Ruotsi otti aseen käyttöönsä 6,5x55 kaliiperisena nimikkeellä "Kulsprutegevär m/14" (Kg m/14), samoin Norja nimikkeellä "Madsen maskingevaer m/14" ja "m/22". Norja ryhtyi myös lisenssivalmistamaan sitä "Kongsberg våpenfabrikk" -asetehtaallaan.


title: Madsen (pikakivääri)

text: Myös Saksan armeija hankki Madsen-pikakiväärejä "Musketen-battalion" -yksiköidensä aseistukseksi ensimmäisessä maailmansodassa.


title: Madsen (pikakivääri)

text: Vuosikymmenten kuluessa useissa eri kaliipereissa valmistetut Madsen-pikakiväärit ovat olleet käytössä yli 30 maassa, muun muassa Euroopan maista Bulgariassa, Liettuassa, Latviassa, Puolassa, Suomessa, Unkarissa ja Virossa. Alankomaat ja Portugali hankkivat asetta siirtomaajoukoilleen.


title: Madsen (pikakivääri)

text: Erityisen suosittuja Madsen-pikakiväärit olivat latinalaisessa Amerikassa 1920- ja 1930-luvuilla, suurimpina ostajina Argentiina ja Brasilia, joiden lisäksi niitä hankkivat käyttöönsä muun muassa Chile, Ecuador ja Paraguay. Mittavimmin Madseneita käytettiin vuosina 1932–1935 Bolivian ja Paraguayn välillä käydyssä Chacon sodassa.


title: Madsen (pikakivääri)

text: Itä-Aasian maista eräs merkittävimmistä aseen käyttäjistä oli Siamin ohella Kiina, josta Madseneita kulkeutui 1940- ja 1950-luvun aikana myös Malesian ja Vietnamin kapinallisille. Madsenin viimeinen valmistusversio oli Madsen M 1953.


title: Madsen (pikakivääri)

text: Pitkään piippurekyyliin perustuva ja kääntyvällä, Martini-Henry-tyyppisellä sululla varustettu lukkomekanismi käsittää laatikon sisäpuolelle kiskoja myöten liikkuvan neliömäisen kehyksen, johon kiinnitetty sulkukappale liikkuu pystysuunnassa. Sulkukappaleen liikettä säätelee laatikon vasemmalle puolelle kiinnitetty kaareva syöttövipu. Ensimmäinen patruuna ladataan vivun avulla käsin. Patruunan lauettua piippu ja siihen kytketty lukkokoneisto perääntyvät yhdessä, kunnes sulkukappale nousee ylös ja hylsy poistuu sen alitse ulos aseesta. Osien päästyä taka-asentoon palautinjousi pakottaa osat takaisin eteen, jolloin uusi patruuna siirtyy aseen päällä olevasta lippaasta sulkukappaleen yläpinnassa olevaan syöttöuraan. Oikealla hetkellä syöttövipu painaa sulkukappaleen etupään alas, jolloin vipu työntää patruunan sisälle patruunapesään. Tämän jälkeen sulkukappale nousee sulkien piipun takapään ja patruuna laukaistaan erillisellä iskuvasaralla.


title: Madsen (pikakivääri)

text: Madsen m/20 oli Suomen puolustusvoimien ensimmäinen pikakiväärimalli, joka oli käytössä vuosina 1921–1936. Enimmillään 7,62 mm x 54 R -kaliiperisia aseita oli käytössä 729 kappaletta vuoden 1928 lopulla. Lahti-Saloranta M/26 -pikakiväärit syrjäyttivät Madsenit 1930-luvun aikana ja 612 jäljellä olleista Madseneista myytiin vuonna 1937 Viroon, missä ne muutettiin .303 British -kaliiperisiksi. Viimeiset kuutisenkymmentä Madsenia myytiin Interarmcolle 1959–1960.


title: Jaettu ruutu

text: Jaettu ruutu (myös split-screen) on videopeleissä käytettävä ilmaisu siitä, että peliä voi pelata samalla konsolilla monta pelaajaa. Sananmukaisesti ruutu jaetaan pienempiin osiin, jossa on jokaiselle pelaajalle oma ruutu. Kaikissa peleissä (esimerkiksi urheilupeleissä) ruutua ei kuitenkaan jaeta, vaan pelaajat pelaavat samalla ruudulla. Pelaajia on oltava vähintään kaksi, jotta split-screen-ominaisuutta voidaan käyttää. Tätä ominaisuutta esiintyy paljon urheilu-, auto- ja ammuntapeleissä.


title: Harri V. Hietikko

text: Harri Viljami Hietikko (s. 21. helmikuuta 1970 Vaasa) on suomalainen rikoskirjailija. Hän on työskennellyt Vaasan kaupunginteatterin hallintojohtajana vuodesta 2001. Hietikko väitteli hallintotieteiden tohtoriksi 2008.


title: Harri V. Hietikko

text: Hietikko on kirjoittanut vuodesta 1999 rikosromaanisarjaa, joka kertoo tamperelaisen ”yksityisetsivä Roger Revon omituisista toimeksiannoista”. Romaaneissaan hän käyttää hyväksi kovaksikeitetyn dekkarin tyylipiirteitä. Teoksiin sisältyy myös yliluonnollisia aineksia, kuten sielun myyminen paholaiselle "Lävistetyssä keväässä". Ironia on usein vahva. Rikosromaanien lisäksi Hietikko on julkaissut muutamia näytelmäkäsikirjoituksia.


title: Harri V. Hietikko

text: Hietikon väitöskirja "Valta, johtajuus, tuho ja toivo J. R. R. Tolkienin teoksessa Taru sormusten herrasta eli ”Management by Sauron”" (2008) käsittelee nykyajan johtajatyyppejä Tolkienin romaanin "Taru sormusten herrasta" tarjoamien mallien valossa.


title: Johanne Hildebrandt

text: Anna Inger Johanne Hildebrandt (o.s. "Fredriksson", s. 1964) on ruotsalainen kirjailija. Hän on työskennellyt sotakirjeenvaihtajana kymmenen vuotta entisessä Jugoslaviassa. Kirjailijana hän löi itsensä läpi vuonna 2002 Valhalla-trilogian ensimmäisellä osalla "Freja". Johanne Hildebrandt toimii kolumnistina, ja hän on vieraillut Ruotsin TV- ja radio-ohjelmissa.


title: Sininen kääpiö

text: Sininen kääpiö on hypoteettinen tähtityyppi, joka kehittyy punaisesta kääpiöstä, kun se on käyttänyt suuren osan vetypolttoaineestaan. Koska punaiset kääpiöt kuluttavat vetyä hitaasti, maailmankaikkeus ei ole vielä tarpeeksi vanha synnyttämään sinisiä kääpiöitä. Sinisistä kääpiöistä on vain teoreettisia malleja.


title: Sininen kääpiö

text: Tähtien luminositeetti kasvaa niiden vanhetessa, ja tähden, jonka luminositeetti on suurempi, pitää tuottaa energiaa nopeammin pysyäkseen tasapainoisena. Punaisia kääpiöitä suuremmat tähdet tekevät tämän nostamalla kokoaan (jolloin niistä tulee punaisia jättiläisiä). Punaiset kääpiöt eivät kuitenkaan ala kasvaa, vaan ne voivat tehdä sen kasvattamalla pintalämpötilaansa, jolloin niistä tulee "sinisempiä".


title: Sininen kääpiö

text: Sinisistä kääpiöistä tulee valkoisia kääpiöitä, kun niiden vety on kokonaan loppu.


title: Reijo Nykänen

text: Reijo Päiviö Nykänen (s. 30. kesäkuuta 1930 Joroinen) on entinen suomalainen kreikkalais-roomalaisen tyylin painija.


title: Reijo Nykänen

text: Nykänen edusti Suomea Melbournen 1956 olympialaisissa, jossa hän 57 kilon sarjassa karsiutui toisella kierroksella. Karlsruhen MM-kisoissa 1955 hän sijoittui 52 kilon sarjassa neljänneksi.


title: Reijo Nykänen

text: Kotimaassaan Nykänen edusti Sunilan Sisua, Warkauden Urheilijoita, Varkauden Tarmoa, Joroisten Jyskettä ja Kaukaan Lylyä. Hän voitti Suomen mestaruuden vuosina 1954 ja 1955. Lisäksi hän saavutti neljä SM-hopeaa sekä TUL:n mestaruuskisoissa kolme hopeaa.


title: Eringsboda

text: Eringsboda on taajama ja entinen kunta Ronnebyn kunnassa, Blekingen läänissä Ruotsissa. Asukkaita Eringsbodan taajamassa on 340 (2005).


title: Eringsboda

text: Eringsboda sijaitsee Smålandin rajalla, ja siellä harjoitetaan puuteollisuutta ja maataloutta. Siellä on muun muassa strutsitiloja. Monet asukkaat käyvät töissä Ronnebyssä ja Karlskronassa.


title: Eringsboda

text: Eringsbodan kunta lakkautettiin vuoden 1952 kuntauudistuksessa.


title: Ridderkerk

text: Ridderkerk on kunta ja kaupunki Alankomaissa Etelä-Hollannin provinssissa. Asukkaita kaupungissa on 44 717 (1.11.2007) ja pinta-ala on 25,1 neliökilometriä, josta vettä on 1,35 km².


title: Ridderkerk

text: Ridderkerkin kuntaan kuuluvat seuraavat kaupungit, kaupunkikunnat ja kylät: Bolnes, Oostendam, Rijsoord ja Slikkerveer.


title: Somewhere High

text: Somewhere High on sallalaisen tyttötrion Stalingrad Cowgirlsin 19. syyskuuta 2007 julkaistu esikoisalbumi.


title: Somewhere High

text: Albumi nousi Suomen virallisen listan sijalle 30.


title: Helen Stephens

text: Helen Herring Stephens (3. helmikuuta 1918 Fulton, Missouri – 17. tammikuuta 1994 Saint Louis, Missouri) oli yhdysvaltalainen yleisurheilija ja kaksinkertainen olympiavoittaja. Hän oli pituudeltaan 180 cm ja painoi kilpavuosinaan 72 kg. Lyhyen yleisurheilu-uransa jälkeen hän kilpaili koripallossa ja softballissa. Yleisurheilun pariin hän palasi veteraanikisoissa 1970-luvun lopulla.


title: Helen Stephens

text: Stephens voitti jo 17-vuotiaana vuonna 1935 Yhdysvaltain mestaruuden 100 metrillä ajalla 11,6 s. Stephens voitti 18-vuotiaana kaksi kultamitalia vuoden 1936 kesäolympialaisissa Berliinissä: hän juoksi 100 metrillä alkuerässä ajan 11,4 s sekä välierässä ja loppukilpailussa 11,5 s – kaikki myötätuulessa. Toisen kultamitalinsa hän sai 4 × 100 metrin viestijuoksussa, jossa Saksan maailmanennätysjoukkue pudotti kapulansa viimeisessä vaihdossa ja Yhdysvallat nousi voittoon ajalla 46,9 s. Samojen kisojen kiekonheitossa Stephens sijoittui yhdeksänneksi.


title: Helen Stephens

text: Berliinin 100 metrin kullan jälkeen Puolan lehdistö esitti väitteen, että Stephens oli mies. Väitteet taustalla oli se, että Stephens löi kisassa Puolaa edustaneen hallitsevan olympiavoittajan, amerikanpuolalaisen Stanislawa Walasiewiczin (Stella Walsh). Stephens joutui todistamaan testeissä olevansa nainen. Tapauksen ironia paljastui vasta vuosikymmeniä myöhemmin, kun Walasiewicz kuoli ampumavälikohtauksessa vuonna 1980 – Walasiewicz paljastui intersukupuoliseksi ja hänellä oli miehen sukuelimet.


title: Lloyd LaBeach

text: Lloyd Berrington LaBeach (28. kesäkuuta 1924 – 17. helmikuuta 1999) oli panamalainen yleisurheilija. Hän voitti pronssia sadan metrin juoksussa ajalla 10,6 ja 200 metrin juoksussa ajalla 21,2 vuoden 1948 kesäolympialaisissa Lontoossa. Hän oli maansa ainoa olympiamitalisti vuoteen 2008 saakka, jolloin Irving Saladino voitti kultaa pituudessa.


title: Luettelo televisiosarjan Hannah Montana jaksoista

text: Tämä artikkeli sisältää luettelon Disney Channelin televisiosarjan Hannah Montana jaksoista.


title: Alice Coachman

text: Alice Marie Coachman (9. marraskuuta 1923 Albany, Georgia – 14. heinäkuuta 2014 Albany, Georgia) oli yhdysvaltalainen yleisurheilija. Hän voitti korkeushypyn olympiakultaa vuoden 1948 Lontoon kesäolympialaisissa tuloksella 168 cm. Coachman oli historian ensimmäinen olympiakultaa voittanut mustaihoinen nainen.


title: Esther Brand

text: Esther Cornelia Brand (o.s. van Heerden, 29. syyskuuta 1922 Springbok, Pohjois-Kap, Etelä-Afrikan unioni – 20. kesäkuuta 2015 Bloemfontein) oli eteläafrikkalainen yleisurheilija. Hän voitti korkeushypyn kultaa Helsingin kesäolympialaisissa 1952 ja kilpaili samoissa kisoissa myös kiekonheitossa.


title: Louise Ritter

text: Louise Dorothy Ritter (s. 18. helmikuuta 1958 Dallas, Texas) on entinen yhdysvaltalainen korkeushyppääjä.


title: Louise Ritter

text: Ritter voitti korkeushypyn olympiakultaa vuoden 1988 Soulin kesäolympialaisissa. Lisäksi hän voitti kultaa Pan-Amerikan kisoissa 1979 ja pronssia Helsingin maailmanmestaruuskilpailuissa 1983. Hän oli korkeushypyn Yhdysvaltain-mestari vuosina 1978, 1983 ja 1985–1986.


title: Louise Ritter

text: Ritter hyppäsi ennätyksekseen 203 cm vuonna 1988. Tulos säilyi Yhdysvaltain ennätyksenä vuoteen 2010 asti, jolloin Chaunte Howard Lowe hyppäsi 204 cm.


title: Louise Ritter

text: Ritter valmistui Red Oak High Schoolista.


title: Collections (Alice Cooper)

text: Collections on vuonna 2006 julkaistu Alice Cooperin kokoelmalevy. Se sisältää Alice Cooperin hittejä vuosilta 1989–1994.


title: The Definitive Alice Cooper

text: The Definitive Alice Cooper on vuonna 2001 julkaistu Alice Cooperin kokoelmalevy. Se sisältää Alice Cooperin hittejä vuosilta 1970–1991.


title: Let’s Dance

text: Let’s Dance voi tarkoittaa:


title: Let’s Dance

text: Musiikki:


title: Let’s Dance

text: Muut:


title: Akakallis

text: Akakallis () oli kreikkalaisessa mytologiassa Kreetan kuninkaan Minoksen ja Pasifaen tytär.


title: Akakallis

text: Kreetalaiset kertoivat Akakalliin synnyttäneen Kydonin, Kydonian perustajan, Hermeelle. Antoninus Liberalis kertoo Miletoksen olevan hänen poikansa, jonka hän sai suhteesta Apollonin kanssa. Akakallis hylkäsi lapsensa metsään pelätessään isäänsä, jossa sudet huolehtivat lapsesta kunnes paimenet ottivat Miletoksen hoiviinsa.


title: Akakallis

text: Apollodoros kutsuu Minoksen tytärtä nimellä "Akalle".


title: Iskukoukku

text: Iskukoukku on kalastusväline, joka soveltuu ympärivuotiseen käyttöön. Tavallisia saaliskaloja ovat hauki, made ja muut petokalat. Iskukoukun rakenteeseen kuuluvat syöttikoukku, siihen liitetty laukaisulaite ja jousen voimalla syöttikoukkua vasten kiinni iskeytyvä koukku, joka voi olla yksi- tai kaksihaarainen. Kun saaliskala yrittää ottaa syötin, koukku laukeaa ja kala tarttuu yleensä yläleuastaan kiinni.


title: Iskukoukku

text: Syöttikoukku pistetään kiinni syöttikalan (esimerkiksi särki, ruutana tai pieni ahven) selkään. Iskukoukku kiinnitetään saaliskalan riuhtomisen kestävällä siimalla, langalla tai narulla keppiin tai kellukkeeseen, jonka avulla koukku asetetaan sopivaan syvyyteen pyyntiin. Laukaisulaitteen virittämisessä tulee noudattaa suurta varovaisuutta.


title: Aleksandr Grištšuk

text: Aleksandr Igorevitš Grištšuk (, s. 31. lokakuuta 1983) on venäläinen shakin suurmestari.


title: Aleksandr Grištšuk

text: Grištšuk pääsi vuoden 2000 shakin maailmanmestaruuskisoissa välieriin ja vuonna 2004 puolivälieriin. Vuoden 2005 FIDE:n maailmancupissa hän pääsi 10 parhaan joukkoon ja sitä kautta shakin maailmanmestaruusottelun kandidaattiturnaukseen. Siitä hän pääsi eteenpäin kahdeksan parhaan MM-turnaukseen Meksikossa 2007, jossa hän jäi viimeiseksi.


title: Aleksandr Grištšuk

text: Grištšukin tiedetään olevan myös yksi parhaista pikashakin pelaajista maailmassa. Hän on pitänyt myös ICC:n ranking-ennätystä hallussaan. Vuonna 2006 hän voitti pikashakin maailmanmestaruuden Israelissa pidetyssä turnauksessa tuloksella 10½/15 ja toisen mestaruutensa 2012 Astanassa. Hän on voittanut myös pikashakin Moskovan mestaruuden 2008 ja 2009.


title: Aleksandr Grištšuk

text: Grištšuk voitti vuonna 2009 arvostetun shakkiturnauksen Linaresissa. Hän saavutti saman pistemäärän Vasyl Ivantšukin kanssa, mutta sai voiton nimiinsä useampien voitettujen pelien ansiosta. Samana vuonna hän voitti shakin venäjänmestaruuden.


title: Aleksandr Grištšuk

text: Kun Magnus Carlsen kieltäytyi osallistumasta vuoden 2011 MM-ehdokasotteluihin, Grištšuk korvasi hänet FIDE Grand Prix -turnausten suorituksensa perusteella. Hän kohtasi ensimmäisellä kierroksella Levon Aronianin. Neljä peliä päättyivät tasan pistein 2–2. Katkaisupeleissä Grištšuk oli parempi nopeassa shakissa pistein 2½–1½ ja eteni semifinaaleihin kohdatakseen Vladimir Kramnikin. Kaikki pitkät pelit Kramnikia vastaan päättyivät tasan, jonka jälkeen sama toistui nopeassa shakissa. Pikashakissa Grištšuk voitti ensimmäisen pelin ja toinen peli päättyi tasan, joten Grištšuk selviytyi finaaliin Boris Gelfandia vastaan. Kuuden pelin mittaisessa finaalissa Gelfand kukisti Grištšukin viimeisen pelin voitollaan, joten oikeuden haastaa Viswanathan Anand maailmanmestaruudesta vuonna 2012 sai Gelfand.


title: Aleksandr Grištšuk

text: Grištšuk on naimisissa ukrainalaisen suurmestarin Natalja Žukovan kanssa. Grištšuk on osallistunut shakin ohella myös pokeriturnauksiin.


title: Aleksandr Grištšuk

text: Seuraavassa pelissä Grištšuk voittaa Jevgeni Barejevin vain seitsemässätoista siirrossa.


title: Aleksandr Grištšuk

text: 1.e4 e6 2. 4 d5 3.e5 c5 4.c3 Rc6 5.Rf3 Rh6 6.Ld3 cxd4 7.Lxh6 gxh6 8.cxd4 Ld7 9.Rc3 Db6 10.Lb5 Tg8 11.O-O Rxe5 12.Rxe5 Lxb5 13.Dh5 Tg7 14.Tfe1 Td8 15.Rxb5 Dxb5 16.Rxf7 Txf7 17.Txe6+ 1-0 musta luovutti


title: Aleksandr Grištšuk

text: Peli olisi voinut jatkua esimerkiksi seuraavalla tavalla:


title: Aleksandr Grištšuk

text: 17...Le7 18.Txe7+ Kxe7 19.Te1+ Kd6 20.Dxf7 Dd7 21.Df6+ Kc7 22.Te7 voittaen kuningattaren tornista.


title: Shanica Knowles

text: Shanica Channell Knowles (s. 17. marraskuuta 1990 Miami, Florida, Yhdysvallat) on yhdysvaltalainen laulaja ja näyttelijä, joka tunnetaan rooleistaan Disney Channelin sarjassa "Hannah Montana" sekä elokuvassa "Jump in!". Myöhemmin Knowles on vieraillut muun muassa sarjoissa "Melissa ja Joey" ja "Lähiöunelmia". Hän on laulaja Beyoncén serkku.


title: Karnaisten tietunneli

text: Karnaisten tietunneli on 2 230 metrin pituinen tunneli Lohjan Karnaisissa, Lohjan ja Lahnajärven välisellä valtatie 1:n osuudella. Se avattiin tammikuussa 2009 ja on Suomen toiseksi pisin tietunneli. Kalliota tunnelitöissä louhittiin noin 630 000 kuutiometriä. Tunnelin urakoi Skanska Tekra Oy.


title: Karnaisten tietunneli

text: Lohja–Muurla-moottoritieosuudelle rakennettiin kuusi muutakin tietunnelia, joiden yhteenlaskettu pituus on 5,2 kilometriä. Näin tunnelit muodostavat yli 10 prosenttia hankkeen kokonaispituudesta. Tunnelit ovat kaksoistunneleita joissa vastakkaiset ajosuunnat on erotettu toisistaan. Tunnelit on numeroitu järjestyksessä Turun suunnasta lukien ja rinnakkaisilla tunneleilla on tunnuskirjaimet T (Turkuun) ja H (Helsinkiin) ajosuunnan mukaisesti.


title: Karnaisten tietunneli

text: Tunnelin piti avautua marraskuussa 2008, mutta sen turvallisuusjärjestelmien testaukset venyttivät avaamisen aikataulua. Lopulta tunneli saatiin avattua liikenteelle 28. tammikuuta 2009, joskin turvallisuusjärjestelmien testaamisen takia tie jouduttiin sulkemaan vielä muutamina viikonloppuna seuraavan kevään aikana.


title: William J. Mann

text: William J. Mann (s. Connecticut) on yhdysvaltalainen kirjailija, toimittaja ja elokuvahistorioitsija. Mann asuu Provincetownissa Massachusettssissa. Salanimellä Geoffrey Huntington hän on julkaissut nuorten kauhufantasiaa.


title: William J. Mann

text: Hänen teoksiaan ovat mm. Yönsiiven velhot (2003), Demoninoita (2004) ja Verikuu (2014).


United States House Committee on Armed Services, tavallisemmin House Armed Services Committee, on Yhdysvaltain edustajahuoneen komitea. Se vastaa Yhdysvaltain puolustusministeriön ja Yhdysvaltain armeijan rahoituksesta ja sen valvonnasta sekä osasta Yhdysvaltain energiaministeriöstä.


title: Konjunktio (logiikka)

text: Konjunktio on propositiologiikassa kaksipaikkainen looginen konnektiivi, joka vastaa yleiskielen sanaa "ja". Sillä muodostettu yhdistetty lause on tosi, jos molemmat sen yhdistämät lauseet ovat tosia, muussa tapauksessa epätosi. Lauseiden "A" ja "B" konjunktiolle käytetään merkintää formula_1.


title: Konjunktio (logiikka)

text:
Konjunktioon läheisesti liittyviä käsitteitä muissa yhteyksissä ovat:Loogiselle konjunktiolle käytetään kirjallisuudessa useita eri symboleja. Sanan "ja" ()
ohella sille käytetään yleisesti symbolia "formula_2", Esimerkiksi ""A" formula_2 "B" " luetaan ""A" ja "B"". Tällainen konjunktio on tosi vain jos sekä "A" että "B" ovat tosia lauseita, muussa tapauksessa se on epätosi.


title: Konjunktio (logiikka)

text: Kaikki seuraavat ovat konjunktiota:


title: Konjunktio (logiikka)

text: Boolen algebrassa konjunktiolle käytetään merkintää formula_7. Jan Lukasiewiczin prefiksinotaatiossa disjunktion merkkinä käytetään K-kirjainta, joka on lyhenne puolan kielen sanasta "koniunkcja". Tällöin lauseiden "p" ja "q" konjunktio merkitään K"pq".


title: Konjunktio (logiikka)

text: Eri ohjelmointikielissä konjunktiota vastaava operaattori merkitään tavallisimmin joko sanalla codice_1 tai kahdella et-merkillä (codice_2).


title: Konjunktio (logiikka)

text: Operaation formula_8 totuustaulu on seuraava:


title: Konjunktio (logiikka)

text:
Looginen konjunktio noudattaa laskulakeja, jotka pitkälti ovat analogisia esimerkiksi reaalilukujen laskusäännöille. Se on vaihdannainen ja liitännäinen, ja sille pätee myös osittelulaki, kun toisena laskutoimituksena on looginen disjunktio. Konjunktio on lisäksi idempotentti eli minkä tahansa lauseen konjunktiolla itsensä kanssa on sama totuusarvo kuin alkuperäisellä lauseella. Tätä havainnollistavat seuraavat kaaviot: Kun kaikki konjunktiolla yhdistettävät lauseet ovat tosia, konjunktio on tosi.
Kun kaikki konjunktiolla yhdistettävät lauseet ovat epätosia, disjunktio on epätosi.Jos totuusarvoille käytetään binäärilukumerkintöjä 1 (tosi) ja 0 (epätosi), looginen konjunktio toimii samoin kuin näiden lukujen normaali kertolasku.


title: Konjunktio (logiikka)

text:
Useimmissa ohjelmointikielissä on konjunktiota vastaava operaattori. Se merkitään monissa
ohjelmointikielissä varatulla sanalla codice_1, mutta esimerkiksi C:ssä ja siihen pohjautuvissa ohjelmointikielissä kahdella et-merkillä (codice_2).


title: Konjunktio (logiikka)

text: Useimmissa ohjelmointikielissä looginen konjunktio antaa tulokseksi aina boolean-tyyppisen muuttujan, jolla on vain kaksi mahdollista arvoa: tosi (1) tai epätosi (0). Monissa vahvasti tyypitetyissä kielissä konjunktio voidaan sitä paitsi suorittaa vain, jos molemmat sillä yhdistetävät operanditkin ovat boolean-tyyppisiä. Joissakin heikosti tyypitetyissä kielissä, esimerkiksi C:ssä, konjunktio voidaan kuitenkin suorittaa silloinkin, kun operandit ovat esimerkiksi kokonais- tai reaalilukutyyppisiä; tällöin tuloksena on 0 (epätosi), jos ainakin jompikumpi operandi on nolla, mulloin tuloksena on 1 (tosi). Tällöin siis operandien kaikkien muiden arvon kuin nollan katsotaan vastaavan totuusarvoa tosi.


title: Konjunktio (logiikka)

text: Konjunktiota vastaava looginen portti on AND-portti.


title: Konjunktio (logiikka)

text:
Joissakin ohjelmointikielissä on määritelty myös "biteittäinen konjunktio"'. Tällöin operandit,
jotka voivat olla esimerkiksi binäärisiä kokonaislukuja, käydään läpi bitti bitiltä
ja suoritetaan konjunktio-operaatiot kummankin operandin vastaavien bittien välillä. Tuloksena saadaan
muuttuja, jossa kunkin bitin arvo riippuu operandien bittien arvoista seuraavasti:Käymällä bitit läpi esimerkiksi binääriluvuista 11001010 ja 10100011 saadaan tulokseksi 10000010.


title: Konjunktio (logiikka)

text: Biteittäinen konjunktio on käytettävissä muun muassa C-kielessä, jossa se merkitään yhdellä et-merkillä (codice_9).


title: Konjunktio (logiikka)

text:
Biteittäisellä konjunktiolla voidaan muun muassa selvittää, minkä annetussa bittijonossa on jonkin tietyn bitin arvo. Esimerkiksi laskutoimitus
codice_10
antaa tulokseksi bittijonon 00001000, joka osoittaa, että vasemmanpuoleisen luvun viidennen bitin arvo on 1.


title: Konjunktio (logiikka)

text: Konjunktiota vastaava operaatio joukko-opissa on leikkaus. Kahden joukon leikkaus määritelläänkin konjunktion avulla: formula_9, jos ja vain jos formula_10. Toisin sanoen alkio "a" kuuluu joukkojen "A" ja "B" leikkaukseen, jos ja vain jos se kuuluu molempiin näistä joukoista, Tämän vuoksi joukko-opillinen leikkaus noudattaa pitkälti samoja sääntöjä kuin konjunktiokin: sillekin pätevät vaihdanta-, liitäntä-, osittelu- ja de Morganin lait.


title: Konjunktio (logiikka)

text:
Matemaattisessa logiikassa määritellyt käsitteet ovat merkitykseltään
erilaisia kuin luonnollisen kielen sanat yleensä ovat. Suomen kielessä loogista konjunktiota vastaa lähinnä sana kieliopillinen konjunktio "ja". Tätä sanaa, samoin kuin sen vastineita useissa muissakin kielissä, käytetään kuitenkin myös tavoilla, jotka eivät vastaa loogisen konjunktion käsitettä. Toisinaan sillä ilmaistaan seurausta tai uhkausta, esimerkiksi: "vielä yksi sana, ja minä lähden", jonkin asian jatkamista huomattavan kauan, esimerkiksi "miettii ja miettii", tai sitä käytetään yhdistämään jonkin luvun tai määrän pienempää yksikköä suurempaan, esimerkiksi "kello 12 ja 50" (=12.50) tai Tuhannen ja yhden yön tarinat.


title: Rožaje

text: Rožaje on kaupunki ja kunta Montenegron itäosassa, Bosnian rajalla. Vuoden 2003 väestönlaskennassa kunnan väkiluvuksi saatiin 22 693 asukasta, sen kaupunkikeskuksessa heistä asui 9 121. Kunnan asukkaista 82 % oli tuolloin etnisiä bosniakkeja.


title: Rožaje

text: Rožaje tarjoaa matkailijoille talviurheilumahdollisuuksia sekä luontokohteita. Historiallisina nähtävyyksinä mainitaan Illyrian aikainen asutus, Kurtagican moskeija ja Ruzican kirkko.


title: Sara Simeoni

text: Sara Simeoni (s. 19. huhtikuuta 1953) on italialainen korkeushyppääjä. Hän voitti kesäolympialaisissa kerran kultaa (Moskova 1980) ja kahdesti hopeaa (Montréal 1976, Los Angeles 1984).


title: Sara Simeoni

text: Simeoni ylitti vuonna 1978 kaikkien aikojen toisena naiskorkeushyppääjänä kahden metrin rajan tehdessään maailmanennätystuloksen 201 cm. Hän piti maailmanennätystä hallussaan vuoteen 1982 saakka; Italian-ennätyksenä hänen suorituksensa pysyi aina vuoteen 2007, jolloin Antonietta Di Martino rikkoi sen hyppäämällä ensin 202, sitten 203 cm.


title: Sara Simeoni

text: Parhaana vuonnaan 1978 Simeoni voitti Euroopan mestaruuden Prahan EM-kilpailuissa. Hän kukisti aiemmin maailmanennätystä hallussaan pitäneen Rosemarie Ackermannin, joka hyppäsi kierähdystyylillä. Simeoni käytti uudempaa floppaustyyliä, joka noihin aikoihin alkoi syrjäyttää kierähdystä vallitsevana korkeushyppytyylinä. Simeoni sai ulkoratojen EM-pronssia Roomassa 1974 ja vielä Ateenassa 1982. Sisäratojen Euroopan-mestaruuden hän voitti neljä kertaa vuosien 1977–1981 aikana.


title: Rosemarie Ackermann

text: Rosemarie Ackermann (o.s. Witschas, s. 4. huhtikuuta 1952) on Itä-Saksaa edustanut korkeushyppääjä.


title: Rosemarie Ackermann

text: Ackermann oli ensimmäinen kaksi metriä hypännyt nainen (Länsi-Berliinissä 26. elokuuta 1977). Maailmanennätys hänellä oli hallussaan vuodesta 1974 kunnes Sara Simeoni rikkoi sen vuonna 1978.


title: Rosemarie Ackermann

text: Ackermann voitti Euroopan-mestaruuden 1974 maailmanennätystuloksella 195 cm. Ura huipentui olympiakultaan Montréalissa 1976 tuloksella 193 cm. Lisäksi hän saavutti EM-hopeaa Prahassa 1978 (tulos 199 cm) sekä sijoittui olympialaisissa seitsemänneksi Münchenissä 1972 (185 cm) ja neljänneksi Moskovassa 1980 (191 cm). Sisäratojen EM-kilpailuissa hän voitti kultaa Göteborgissa 1974 tuloksella 190 cm, Katowicessa 1975 tuloksella 192 cm ja Münchenissä 1976 tuloksella 192 cm.


title: From Toijala with Love

text: From Toijala with Love on suomalaismuusikko Kari Peitsamon ensimmäinen live-albumi. Se julkaistiin 9. tammikuuta 2008. Levy sisältää Peitsamon 50-vuotisjuhlakonsertin, joka taltioitiin elokuussa 2007 Toijalan Kellariteatterissa.


title: United States Space & Rocket Center

text: United States Space & Rocket Center (usein myös U.S. Space and Rocket Center) yhdysvaltalainen yhdysvaltalaista avaruustoimintaa esittelevä museo


title: United States Space & Rocket Center

text: Sen perustamista esitti ensimmäisenä Wernher von Braun toimiessaan johtajana Marshall Space Flight Centerissä. Space & Rocket Center sijaitseekin MSFC:n yhteydessä Huntsvillessä Alabamamassa. Se perustettiin 1970, kun Yhdysvaltain armeija lahjoitti sille maa-alueen Redstone Arsenalista. Museossa on esitteillä yli 1 500 raketti- ja avaruustekniikan esinettä.Museossa järjestetään lukuisia väliaikaisia näyttelyitä ja siellä on erilaisia huvipuistomaisia laitteita, kuten Space Shot ja G-Force Accelerator sekä yksi alkuperäisistä Imax-elokuvateattereista, "Spacedome".


title: United States Space & Rocket Center

text: Museoon rakennetussa uudessa Davidson Center for Space Explorationissa on esitteillä aito Saturn V -raketti.


title: Thief: The Dark Project

text: Thief: The Dark Project on Looking Glass Studiosin kehittämä ja Eidos Interactiven julkaisema ensimmäisen persoonan hiiviskelypeli. Peli julkaistiin vuonna 1998 Microsoft Windowsille.


title: Thief: The Dark Project

text: Pelin tarina sijoittuu keskiaikaiseen steampunk-fantasiamaailmaan, jonka protagonistina toimii Garrett-niminen varas. "Thief" oli yksi ensimmäisistä kolmiulotteisella grafiikalla toteutetuista ensimmäisen persoonan hiiviskelypeleistä. Toisin kuin sen ajan peleille oli tyypillistä, "Thiefissä" pääpaino on taisteluiden välttämisessä.


title: Thief: The Dark Project

text: Pelistä julkaistiin myöhemmin laajennettu versio "Thief Gold", joka sisälsi muun muassa kolme uutta tehtävää.


title: Thief: The Dark Project

text: Pelin pääasiallisena tarkoituksena on varastaa aarteita ja erilaisia esineitä (). Garrettin vastuksena on usein aseistautuneita vartijoita, siviilejä (jotka saattavat hälyttää apua) ja erilaisia eläimiä, velhoja sekä hirviöitä. Garrett voi piiloutua varjoihin, jolloin hänen havaitseminen vaikeutuu; tätä tarkoitusta varten pelaajalla on myös mittari, joka indukoi Garrettin näkyvyyttä. Muut hahmot voivat paitsi nähdä Garrettin, myös kuulla hänen askeleensa. Pelaajasta lähtevien äänien lujuus riippuu hänen nopeutensa lisäksi myös liikkumisalustan pintamateriaalista. Tekoälyn ohjastamat hahmot reagoivat myös tiettyihin poikkeavuksiin, kuten veritahroihin tai kuolleisiin vartijoihin nostamalla hälytyksen. Pelaaja voi kuitenkin halutessaan siirrellä ja piilottaa ruumiita.


title: Thief: The Dark Project

text: Vaikka pelissä onkin tarkoitus välttää viholliskontaktia, on Garrettilla kuitenkin mukanaan muutamia aseita. Näitä ovat pamppu ("blackjack"), miekka ("sword") ja jousi ("bow"). Useimmat ihmishahmot, jotka eivät ole tietoisia Garrettin läsnäolosta, taintuvat jo yhdestä niskaan kohdistuneesta pampun iskusta. Jousella voi ampua perinteisten nuolien lisäksi myös erikoisnuolia. Vesinuolet sammuttavat soihtuja, takkoja yms. Tulinuolilla voi sytyttää niitä ja polttaa vihollisia, köysinuolilla voi kiinnittää kiipeilyköyden haluttuun paikkaan, kaasunuolilla voi tainnuttaa vihollisia, sammalnuolilla voi peittää maapinnan sammaleella, jolla voi kävellä ääntä aiheuttamatta ja ääninuolilla voi kiinnittää vihollisen huomion muualle. Tainnutetut viholliset eivät herää pelin aikana. Vaikeammilla vaikeustasoilla pelaaja ei saa tappaa ihmisiä ollenkaan.


title: Thief: The Dark Project

text: Pelaajaa ei, tiettyjä harvoja kohtauksia lukuun ottamatta, ole pakotettu tekemään mitään; moniin pelin pulmiin on olemassa erilaisia ratkaisuja. Peliin on myös piilotettu erilaisia yksityiskohtia, jotka eivät ole tehtävien kannalta välttämättä olennaisia.


title: Thief: The Dark Project

text: Peli sijoittuu myöhäiseen keskiaikaan, joskin se yhdistelee keskiaikaiseen maailmaan varhaisia teollisen ajan keksintöjä sekä taikuutta. Pelin tapahtumapaikkaa kutsutaan ”Kaupungiksi” (The City). Kaupungissa on monia eri ryhmittymiä. The Keepers -niminen salaseura opetti Garrettia, mutta Garrett lähti heidän luotaan. Yksi Kaupungin merkittävimmistä organisaatioista on The Order of the Hammer (”Vasaran veljeskunta” eli The Hammerites), militaristis-uskonnollinen järjestö. Lisäksi pelissä on useita mainintoja ”Pakanoihin” (The Pagans), joiden uskotaan kadonneen.


title: Thief: The Dark Project

text: Garrett varastaa arvokkaan valtikan Lord Baffordin kartanosta. Palatessaan hän huomaa, että hänen ystävänsä, varastetun tavaran kauppias Cutty, on joutunut Vasaroiden veljeskunnan vangiksi. Garrett päättää lähteä vapauttamaan Cuttya ja menee Cragscleftin vankilaan zombien täyttämien kaivosten kautta. Cutty on kuolemaisillaan, mutta kertoo, että hänellä on kartta, joka osoittaa missä arvokas Quintuksen torvi on. Garrett lähtee etsimään torvea Bonehoardin hautaholveista. Torven löydettyään Garrettilla on varaa ostaa tiirikoita. Joku ampuu nuolella tiirikkakauppiaan, mitä ilmeisimmin tarkoituksenaan osua Garrettiin.


title: Thief: The Dark Project

text: Garrett seuraa salamurhaajia Ramirezin kartanoon ja ryövää Ramirezin aarteet kostoksi. Ryöstöllä Garrett tekee vaikutuksen Viktoria-nimiseen naiseen, joka antaa Garrettin tehtäväksi varastaa maaginen miekka Constantinen kartanosta. Kartano osoittautuu kummalliseksi: talossa on esimerkiksi ympäri kääntyviä käytäviä ja huoneita, jotka ovat sivuttain tai ylösalaisin. Kun Garrett löytää miekan, paljastuu, että Constantine itse oli komennuksen takana. Mies halusi varmistaa, että Garrett on tarpeeksi taitava varas, sillä hän haluaa tämän varastavan Silmä-nimisen jalokiven Vasaran veljeskunnan vanhasta katedraalista. Katedraalin ovet on kuitenkin sinetöity ja niiden avaamiseen tarvitaan neljä maagista talismania. Kaksi talismaneista on piilotettu muinaisen kaupungin zombien täyttämiin raunioihin ja kaksi muuta veljeskunnan luostariin. Garrett naamioituu noviisiksi ja varastaa talismanit.


title: Thief: The Dark Project

text: Palattuaan katedraaliin Garrett saa ovet avattua ja nappaa Silmän, mutta ovet sulkeutuvat jälleen. Garrett auttaa veli Muruksen haamua, jotta hän saisi katedraalin takana olevan luostarin portin auki. Lopulta hän löytää räjähteitä, jolla portin saa auki. Constantine sanoo, että Silmä on viallinen. Hän paljastuu pakanajumala Woodsie-herraksi, Tricksteriksi, ja Viktoria hänen vaimokseen. Viktoria naulitsee Garrettin köynnöksiin ja vie tältä toisen silmän, jonka Trickster yhdistää jalokiveen korjatakseen sen. Trickster haluaa säästää Garrettin uhrauksen myöhempää rituaalia varten, mutta Keeperit auttavat Garrettia pääsemään irti köynnöksistä. Garrett joutuu pakenemaan Constantinen kartanon kellarin luolista, ja huomaa, että kartanossa kasvaa valtava määrä kasveja ja että sitä asuttavat rottaolennot ja hyönteisspilviä sylkevät hirviöt.


title: Thief: The Dark Project

text: Garrett päättää hakea apua Vasaran veljeskunnalta. Tricksterin hirviöt ovat kuitenkin ehtineet temppeliin ensin, ja Garrett huomaa, että veljeskunta taistelee epätoivoisesti temppelin kellarin luolissa hirviöitä vastaan. Garrett auttaa heitä ja pelastaa ylipapin hirviöiden kynsistä. Garrett lähtee viimeiseen taisteluun Tricksteriä vastaan. Veljeskunta on antanut hänelle Silmän jäljitelmän; Garrettin pitää vaihtaa se oikean tilalle ilman, että Trickster huomaa mitään, joten rituaalin pitäisi mennä pieleen. Garrett menee Kaaoksen kitana tunnettuun luolastoon, ja onnistuu vaihtamaan kivet, juuri kun Trickster on suorittamassa rituaaliaan.


title: Thief: The Dark Project

text: Garrett saa uuden mekaanisen silmän Veli Karras -nimiseltä Vasaran veljeskunnan jäseneltä, johon tutustutaan yksityiskohtaisemmin "ssa".


title: Thief: The Dark Project

text: Kun Garrett on kukistanut Tricksterin, alkaa loppukohtaus, jossa Garrett seisoo lumisateessa ja lämmittelee nuotiolla. Paikalle saapuu Keeper Artemus, joka kysyy Garrettilta ”"Luuletko nyt siis voittaneesi?"” mihin tämä vastaa ”"Luulen saaneeni silmäni takaisin"”. ”"Ja vielä silti olet sokea…"” Artemus toteaa, mihin Garrett vastaa ”"siltä varalta että jos et ymmärtänyt, minä juuri pelastin maailman, sinut mukaan lukien"”. Artemus sanoo, että Garrettin kannattaisi tutustua erääseen kirjaan, josta Keeperit eivät ole ehtineet kertoa Garretille. Garrett sanoo haluavansa olla rauhassa ja kävelee pois. Artemus varoittaa ” alusta”.


title: Implikaatio

text: Implikaatio on kaksipaikkainen looginen konnektiivi, joka voidaan lukea ”jos…niin”. Implikaatio koostuu etujäsenestä ja takajäsenestä, joista edellinen implikoi eli ”sisältää” tai ”edellyttää” jälkimmäisen.


title: Implikaatio

text: Logiikassa puhutaan yleensä materiaalisesta implikaatiosta, joka on totuusarvoltaan tosi, kun sen etujäsen on totuusarvoltaan epätosi tai takajäsen tosi. Sama voidaan ilmaista myös niin, että implikaatio on epätosi ainoastaan siinä tilanteessa, että sen etujäsen on tosi samalla kun sen takajäsen on epätosi – ”todesta ei seuraa epätosi”. Ekvivalenssista implikaatio eroaa siten, että ekvivalenssi (”jos ja vain jos…niin”) on tosi vain silloin, kun lauseet ovat joko molemmat tosia tai molemmat epätosia, implikaatio myös silloin, jos etujäsen (ehto) on epätosi mutta takajäsen tosi.


title: Implikaatio

text: Tiukka implikaatio eroaa materiaalisesta siten, että siinä implikaatioon on liitetty välttämättömyys. Jos lauseiden P ja Q välillä vallitsee tiukka implikaatio, käytetään myös sanontoja, että P on "riittävä ehto" Q:lle ja Q taas "välttämätön ehto" P:lle.


title: Zamfara

text:
Zamfara on Nigerian 36 osavaltiosta seitsemänneksi suurin sekä pinta-alaltaan että asukasluvultaan. Se sijaitsee maan luoteisosassa. Zamfaran pinta-ala on 39 762 neliökilometriä. Vuonna 2006 Zamfarassa oli 3 259 846 asukasta.
Zamfaran pääkaupunki on Gusau.


title: Zamfara

text: Šaria sai lainvoiman Zamfarassa tammikuussa 2000, ensimmäisenä Nigerian osavaltioista.


title: Zamfara

text: Zamfara on maanviljelysaluetta, jonka tärkeimpiä tuotteita ovat hirssi, maissi, riisi, maapähkinät, puuvilla, tupakka ja pavut.


title: Zamfara

text: Lyijymyrkytys tappoi yli sata lasta osavaltiossa maalis-kesäkuussa 2010. Neljän kylän asukkaat alkoivat sairastella työskenneltyään laittomissa kultakaivoksissa. Alueilla on suuria lyijykeskittymiä.


Lähde autoiluretkelle suureen etelän kanjoniin - Kaikkien aikojen parhaat on suomalaismuusikko Kari Peitsamon toistaiseksi kattavin kokoelmalevy. Se julkaistiin vuonna 2003.
__notoc__
Kaikki sävellykset, sanoitukset ja sovitukset Kari Peitsamo, ellei toisin mainita.


title: Calmando Qual

text: Calmando Qual (カルマンド クヴァール) on japanilainen vuonna 2001 aloittanut visual kei-yhtye. Heidät tunnetaan Japanissa myös nimellä Twisted Clock.


title: S-IV

text: S-IV oli Saturn I -kantoraketin toisen vaihe. Siihin perustuvaa S-IVB -vaihetta käytettiin Saturn IB ja Saturn V raketeissa.


title: Phill Lewis

text: Phill Lewis (s. 4. syyskuuta 1968) on yhdysvaltalainen näyttelijä. Hänen tunnetuimpia roolisuorituksiaan on Herra Marion Moseby, tiukka ja ankara hotellin johtaja sarjoissa "Zackin ja Codyn viiden tähden elämää" ja "Viiden tähden merielämää". Lewis on myös vieraillut yhdessä "Frendit"-jaksossa. Hänellä oli sieppaajan rooli elokuvassa "Sisäinen sankari" ja rooli elokuvassa "I Spy".


title: Phill Lewis

text: Lewis oli myös mukana 2006 ja 2007 vuoden Disney Channel Gamesissa.


title: Ares V

text: Ares V (aiemmin Cargo Launch Vehicle tai CaLV) on Project Constellationin rahdin kuljettamiseen kehitteillä oleva kantoraketti.


title: Ares V

text: Ares V -rakettia voidaan käyttää muun muassa tulevien moduulien nostoon ISS-avaruusasemalle. Sitä tullaan myös käyttämään Altair-kuualuksen ja kiertoradalta poistumiseen tarvittavan EDS-rakettivaiheen laukaisuun Maan kiertoradalle. Kiertoradalla Ares I -raketilla laukaistu Orion-miehistökapseli telakoituu Altairiin.


title: Vuelta a Castilla y León

text: Vuelta a Castilla y León on maantiepyöräilyn etappikilpailu, joka käydään Espanjassa, Kastilia ja Leónin itsehallintoalueella yleensä maaliskuun lopulla tai huhtikuussa. Kilpailu järjestettiin ensimmäisen kerran vuonna 1985 ja se on kuulunut "UCI Europe Tour" -sarjaan vuodesta 2005 lähtien. Kilpailun kategorialuokitus on 2.1.


title: Vuelta a Castilla y León

text: Vuelta a Castilla y Leónin on voittanut moni kuuluisa pyöräilijä, kuten Miguel Indurain, Ángel Casero, Aleksandr Vinokurov ja Alberto Contador.


title: Musteloitsu

text: Musteloitsu on Cornelia Funken kirjoittama fantasiatrilogian toinen osa. Sen ensimmäinen osa on nimeltään Mustesydän ja kolmas Mustemaailma. Trilogian ensimmäisestä osasta on tehty elokuva, joka sai ensi-iltansa vuonna 2009.


title: Musteloitsu

text: Meggie Folchart Mon ja Resan tytär, jolla kuten isälläänkin on taito lukea kirjojen hahmot "eloon". Meggie asuu vanhempineen Elinorin, Meggien isotädin, luona. Meggiellä on Capricornin kylässä koetun seikkailun jälkeen ollut vai yksi toive: hän tahtoisi osata kirjoittaa niin kuin Fenoglio, jotta saisi luettua hahmoja esiin ja voisi lähettää heidät oikein valituilla sanoilla takaisin.


title: Musteloitsu

text: Mortimer Folchart, Mo eli Velhokieli Ammatiltaan kirjansitoja tai kirjanparantaja kuten Meggie tai hän itse joskus sanoo. Meggien äiti ja Resan mies. Mo'lla on lukemisen lahja, ja tästä lahjasta lähtee koko tarina alun perinkin. Kun Mo ensimmäistä kertaa luki Mustesydän-nimistä kirjaa ääneen tietäen Resan pitävän siitä, hänen vaimonsa katosi ja tilalle tulivat Capricorn, Basta ja Tomusormi. Elokuvassa Mota näyttelee Brendan Fraser, jolle kirjailija on omistanut Musteloitsu-kirjan ja jota hän on käyttänyt Mon esikuvana.


title: Musteloitsu

text: Theresa Folchart, Resa (Theresa) Resa joutui Mustemaailmaan, Mustesydämen tapahtumapaikoille vahingossa, kun hänen miehensä Mo lukee hänelle kyseistä kirjaa ääneen. Mustemaailmassa Resa työskenteli jonkin aikaa naisilta kielletyssä työssä, jonka paljastuttua hän joutui Capricornin linnaan palvelustytöksi. Kahdesti hän yritti karata ja toisella kerralla onnistui jolloin käärme puri tätä kesken paon. Tomusormi löysi tämän ja auttoi piiloon, mutta Capricornin miehet löysivät tämän, hakkasivat Tomusormen henkihieveriin ja palauttivat Resan vangiksi. Resa myös opetti Tomusormen lukemaan ja näiden välillä vallitsee luottamukseen perustuva ystävyys. Meidän maailmaamme hän palasi, kun Capricornin palkkaama väliaikainen lukija Darius luki hänet ulos kirjasta. Resa palasi mykkänä, mutta sai myöhemmin äänensä takaisin palatessaan Mustemaailmaan. Elokuvassa Resaa näyttelee Sienna Guillory.


title: Musteloitsu

text: Elinor Loredan Elinor on Resan täti, joka asuu Pohjois-Italiassa järven rannalla ja hänen taloonsa asti näkyy myös vanha linna minkä tarinoita Elinor höystää mielellään mitä karmeimilla yksityiskohdilla. Elinor on kirjatoukka ja hänen kirjahyllynsä pursuavat arvokkaita kirjoja, joita hän suojelee kuin omia lapsiaan. Rikas kirjatoukka ja voi kai odottaa, että rikas kirjatoukka laittaa kaikki rahansa kirjoihin. Ensimmäisen kerran Tomusormen nähdessään hän arveli heti tulennielijän aihettavan lopulta ongelmia eikä pahemmin pidä tästä. Kutsuu tätä usein myös ivaillen tulitikunpureskelijaksi. Hänen arvokkaimmet kirjansa polttivat Capricornin miehet ja hän hautoi kostoa moisesta hirvittävästä teosta. Ei kirjan alussa pidä edes Meggiestä josta kuitenkin muodostuu vanhalle naiselle hyvin tärkeä henkilö. Hänet on kirjassa kuvattu vanhaksi ja hieman ylipainoiseksi. Elokuvassa Elinoria näyttelee Helen Mirren.


title: Musteloitsu

text: Capricorn Mustesydän-teos, jonka ympärille trilogia kietoutuu, kertoo Capricornista. Kirjalla on sellainen nimi koska se kertoo miehestä, jolla on musteenmusta sydän. Capricornia kuvaillaan "värittömäksi kuin lasillinen maitoa". Miehen tunteista kerrotaan sen verran, että hänen sydämensä on niin musta, ettei hän kykene edes nauttimaan tekemistään julmuuksista. Capricorn haluaa siepata Mon, koska tämän uskomattomasta lahjasta olisi hyötyä hänelle; Mo voisi lukea hänelle muista tarinoista uskomattomia aarteita. Takaisin Mustemaailmaan Capricorn ei halua palata, koska näkee paremman tulevaisuuden itselleen meidän maailmassamme. Mustesydän-kirjan lopussa Mo lukee sanat jotka tappavat Capricornin ja useimmat hänen miehistään Meggien viimeisten virkkeiden kohdalla epäröidessä. Elokuvassa häntä näyttelee Andy Serkis.


title: Musteloitsu

text: Tomusormi Tomusormi on tulennielijä, jonka Mo lukee ulos Mustemaailmasta. Enemmän kuin mitään muuta Tomusormi halusi palata kotiin Mustesydämen maisemiin, ja siksi hän oli valmis liittymään Capricornin puolelle ja kavalsi Mo'n ja Meggien olinpaikan tälle. Capricorn lupasi, että Tomusormi pääsisi takaisin omaan maailmaansa, jos toisi Mon tyttärineen sekä heidän hallussaan olevan Mustesydän-kirjan. Capricorn kuitenkin huijasi Tomusormea ja poltti jokaisen Mustesydämen painoksen yhtä lukuun ottamatta. Tomusormi pelasti kertaalleen Resan, mutta Capricornin miehet löysivät piilopaikan, hakkasivat Tomusormen puolikuolleeksi ja veivät Resan takaisin Capricornin kylään. Resa myös opetti Tomusormen lukemaan ja näiden välillä vallitsee ystävyys. Tosin taitaapa olla näin, että Tomusormi on rakastunut Resaan. Ja kenties tästä syystä hän ei myöskään kertonut Mo'lle ja Meggielle Resan olevan meidän maailmassamme tai Resalle tämän miehestä ja tyttärestä. Tomusormella on vaimo, Roxane sekä kaksi tytärtä, Brianna ja Rosanna, joista jälkimmäinen kuoli sinä aikana jonka Tomusormi vietti meidän maailmassamme. Kerran Basta viilteli Tomusormen kasvot mustasukkaisuudesta Roxanea kohtaan; siitä on yhä jäljellä kolme vaaleaa arpea Tomusormen kasvojen poikki. Tomusormi on kaikkien aikojen taitavin tulentanssittaja ja hänen mukanaan kulki ennen Gwin-näätä. Gwinin Tomusormi jättää meidän maailmaamme palatessaan Mustemaailmaan, koska Fenoglio kirjoitti alun perin kirjaansa tämän kuolevan näädän vuoksi ja Tomusormi hankkii uuden näädän, Hiipparin vaikka hieman epäileekin onko järkevää hankkia uutta jos entinenkin saattoi syöstä hänet kuolemaan. Mutta Meggie ja Farid tuovat tämän näädän mukanaan ja kuolema on palannut. Faridin ansiosta juttu ei kuitenkaan pääty Tomusormenm kuolemaan. Ensin ainakaan sillä Musteloitsu-kirjassa Tomusormi kuolee pelastaessaan Faridin. Basta oli tappanut Faridin, ja Tomusormi kutsui Kuoleman valtiattaret Valkeat rouvat luokseen tansittamalla tulta näille Kuoleman apulaisille jotka samaan aikaan sekä pelkäävät, että ihannoivat tulta. Näin hän vaihtoi oman henkensä Faridin henkeen. Ja tästä voi päätellä, että Farid oli äärimmäisen tärkeä henkilö Tomusormelle. Elokuvassa Tomusormea näyttelee Paul Bettany.


title: Musteloitsu

text: Farid Mo luki Faridin ulos Tuhannen ja yhden yön saduista jossa hän toimi rosvojen apuna. Farid on Meggien poikaystävä ja Tomusormen oppipoika. Tomusormen näätä Gwin on erittäin kiintynyt Faridiin ja poika on taitava tulen kanssa, niin kuin Tomusormikin tämän opetettua häntä. Hän on hyvin kiintynyt Tomusormeen ja murtuu tämän kuollessa Musteloitsussa vannoen pelastavansa tämän. Faridilla on tummat hiukset ja pikimustat silmät. Elokuvassa Faridia näyttelee Rafi Gavron.


title: Musteloitsu

text: Basta Capricornin uskollisin mies. Kirjassa kerrottiin, että hän repisi vaikka sydämen rinnastaan Capricornin vuoksi. Bastan tavaramerkkinä ovat piparmintunhajuinen hengitys joka ilmeisesti on saanut perunsa jostakusta naisesta jota Basta piiritti. Kyseinen henkilö ilmeisesti meni sanomaan tämän hengitystä pahan hajuiseksi ja piparminttuhan olikin helppo ratkaisu. Ja toinen tavaramerkki, kenties jopa tärkeämpi tunnistuksen väline on vikkelä veitsi, joka riippuu aina hänen vyöllään. Basta on myös hyvin taikauskoinen ja hänellä riippuu aina kaulassaan amuletti. Ja tässäpäs onkin maittava piikki Tomusormen häntä piikitellä. Toinen ongelma: hän pelkää tulta. Ja tasanhan eivät käy onnen lahjat, Basta ja Tomusormi kun eivät tunnetusti ole mitään ylimpiä ystävyksiä- Basta kantaa Tomusormelle kaunaa siitä, että Tomusormen vaimo Roxane valitsi hänet eikä Bastaa ja eräänä iltana vielä Mustemaailmassa hän meni kahden miehen kanssa jotka pitelivät Tomusormea kiinni sillä välin kun Basta viilteli tulennielijän kasvot. Basta haluaa kostaa Tomusormelle ja onnistuu Musteloitsu-kirjassa iskemään veitsensä Faridin selkään. Mo kuitenkin tappaa Bastan työntämällä miekan tämän läpi Meggien puolesta tämän itkiessä lohduttomasti Faridin ruumiin vierellä. Bastaa näyttelee elokuvassa Jamie Foreman.


title: Musteloitsu

text: Fenoglio Vanha mies joka kirjoitti Mustesydämen. Hänen sukuaan mainitaan kirjassa kolme; lapsenlapset. Mustesydämen lopussa päätyy Fenoglio Mustemaailmaan jostain syystä Meggien lukiessa tekstiä joka takaisi Varjon tappavan Capricornin ja hävittävän tämän miehet. Mustemaailmassa hän toimii runoilijana ja tarinankertojana, toimii siinä hommassa myös paljon ilveilijöide kanssa. Hän on kiintynyt Capricorniin ja Bastaan loistavina pahiksina, mutta toteaa itsekin, että heidät oli parempi tavata ihan vain kirjan sivuilla, ei luonnossa. Elokuvassa Fenogliota näyttelee Jim Broadbent.


title: Musteloitsu

text: Capricornin miehet, joita kutsuttiin yleisesti mustatakeiksi. Kirjassa ei mainittu moniakaan nimeltä. Cockerell (elokuvassa Matt King)oli se, joka vastasi eniten murhatöistä. Hän ontui Dariuksen luettua hänet paikalle virheellisesti eikä osannut tähdätä sen paremmin kuin muutkaan mustatakit. Lättänenä (elokuvassa Steven Speirs) sai lempinimensä siitä, että hänen nenänsä liiskaantui kun Darius luki hänet meidän maailmaamme.


title: Musteloitsu

text: Darius Capricornin lukija ennen Mota, jota Basta pilkkasi änkyttäjäksi. Hänestä tulee Elinorin kirjastonhoitaja kun hän muuttaa Mo'n ja Meggien poppoon mukana Elinorin taloon. Hän vannoi ettei enää ikinä lue ääneen pelkonsa vuoksi joka turmelee hänen lukemansa hahmot jollain tavalla. Esim. Resan äänenmenetys, Cockerellin ontuminen ja Lättänenän nenän litistyminen.


title: Musteloitsu

text: Mortola eli Harakka Capricornin äiti, jota Capricorn ei kuitenkaan myönnä, sillä häpeää sekä äitinsä että omaansa alhaista syntyperää. Capricornin kuolema satutti Mortolaa kovasti ja hän vannoi kostoa Mo'lle. Musteloitsussa hän onnistuukin ampumaan tätä ja miltei tappamaan tämän. Elokuvassa Mortolaa näyttelee Lesley Sharp.


title: Musteloitsu

text: Gwin Sarvekas näätä, Tomusormen seuralainen. Fenoglio oli alun alkaen ajatellut sille ilkeää roolia. Alkuperäisessä Mustesydämessä Tumusormen piti saada surmansa kun hän yritti pelastaa Gwinin Capricornin miesten kynsistä.


title: Musteloitsu

text: Kirjan tapahtumat sijoittuvat noin vuoden viimeisen kirjan, eli Mustesydämen tapahtumien jälkeen. Kaikki alkaakin siitä, kuinka edellisen kirjan lopussa Tomusormi oli pihistänyt Mustesydämen viimeisen kappaleen. Nyt Tomusormi ja Farid odottavat erästä henkilöä, Orfeusta, jolla on sama lahja kuin Molla ja Meggiellä, hän voi lukea ihmisiä kirjan maailmaan ja sieltä pois. Tomusormi kaipaa takaisin Mustemaailmaan, jonka vuoksi hän on kutsunut Orfeuksen paikalle. Farid kuitenkin haluaisi myös Tomusormen mukaan, onhan hän niin kiintynyt Tomusormeen.


title: Musteloitsu

text: Mutta kun Orfeus viimein saapuu, hän ei olekaan kirjoittanut sanoja, joilla lukisi Faridin takaisin. Niinpä ainoastaan Tomusormi katoaa kirjaan, ja Farid jää yksin kylmälle kadulle, ja yllättäen Basta, joka pelastui Varjon hyökkäykseltä Mustesydämen lopussa, saapuu paikalle ja veitsellä uhaten pakottaa Orfeuksen lukemaan hänet takaisin kirjaan. Orfeus ei kuitenkaan voi lukea, ennen kuin hänellä on paperilappu, jonka avulla hän luki Tomusormen Mustemaailmaan. Niinpä Farid varastaa tämän lapun ja pakenee äkkiä Mon ja Meggien luokse, Elinorin taloon, hänen täytyisi ehtiä sinne ennen Bastaa.


title: Musteloitsu

text: Samaan aikaan Elinorin talossa, Meggie on miettinyt kaiken aikaa Mustemaailmaa. Resa, joka yhä on mykkä, on kertonut Meggielle siitä tarinoita, ja hän on täysin sen lumoissa. Meggie haluaisi maistaa ja haistaa ja kokea mustemaailman, nähdä keijut ja ruhtinaat, Umpimetsän ja Ombran kaupungin, ja palata sitten kotiin äidin ja isän luo. Mutta joka kerta kun hän muistaa sen, hän menettää rohkeutensa. Siispä Meggie tyytyi vain kuuntelemaan äitinsä tarinoita ja odottamaan, että hän joskus pääsee sinne. Mo ei kuitenkaan pidä siitä, että Meggie harhailee nyt täysin omissa maailmoissaan, ja hän häipyykin suutuspäissään muutaman päivän matkalle pois. Sillä aikaa taloon kuitenkin tupsahti vieras, Farid, joka varoitti Elinoria, Meggieä ja Resaa Bastasta. Elinor ajatteli, että Farid tuo taloon taas epäonnea, mutta hän kuitenkin soittaa Molle ja varoittaa tätä Bastasta. Siispä Mo palaa pian kotiin, mutta silloin Meggie on keksinyt jo suunnitelman. Hän aikoo paeta yhdessä Faridin kanssa Mustemaailmaan, hän aikoo lukea itsensä sinne, antaa Faridin päästä Tomusormen luo ja etsiä sitten Fenoglion, jotta voi palata takaisin kotiin, olihan Fenoglio nyt Mustemaailmassa. Mo ei kuitenkaan antaisi lupaa, ei ikinä. Sen vuoksi Meggie lukeekin itsensä salaa yöllä Mustemaailmaan, Farid mukanaan. Vähän aikaa sen jälkeen, kun Meggie ja Farid ovat lukeneet itsensä tarinaan, Mo löytää lapun Meggien huoneesta, että he ovat lähteneet. Yllättäen kuitenkin Basta ja Mortola murtautuvat heidän taloonsa Orfeus mukanaan, ja Mortola aikoo viimein saada kostonsa. Meggien ja Faridin harhaillessa Mustemaailmassa, Tomusormen yritellessä totutella kymmenen vuoden tapahtumiin ja siihen, että toinen hänen tyttäristään, Rosanna on kuollut ja Fenoglion kirjoittaessa runoja ja lauluja mystisestä köyhien ja vähäosaisten sankarista, Närristä, Basta ja Mortola yrittävät pakottaa Orfeusta luetuttamaan heidät ja Mon kirjaan, ainoastaan Mon eikä Resaa eikä Elinoria, koska Mortola halusi, että Mo näkisi tyttärensä kuoleman, sillä hän oli nähnyt poikansa kuoleman. Orfeuksen lukiessa kuitenkin Resa onnistuu välttämään sanojen voiman ja ottamaan Mosta kiinni niin, että hänkin päätyy Mustemaailmaan. Heti Resan saavuttua sinne, suunnitelmat kuitenkin menevät uusiksi ja Mortolan nähtyä, ettei Capricorn olekaan elossa kirjan maailmassa hän vain tyytyy ampumaan Mota ja haavoittamaan tätä vakavasti ja jättämään kaksikon metsän vangeiksi. Resa huomaa, että hän on saanut äänensä takaisin. Valkeat Rouvat ovat tulossa jo hakemaan Mota, mutta silloin paikalle ilmestyy parantaja, Nokkosakka, joka yrittää saada Mon haavan paranemaan. Tähän mennessä Farid ja Meggie ovat jo löytäneet tiensä läpi tiheän umpimetsän ja tavanneet Fenoglion, joka kertoo heille Mustemaailmasta ja tästä sankarista, Närristä, josta kaikki puhuvat.


title: Musteloitsu

text: Resan ja Mon sinnitellessä metsässä, Meggie ja Farid tulevat Fenoglion mukaan, kun Fenoglio menee tapaamaan Ihraruhtinaan perijän ja jo kuolleen pojan Cosimo Kaunotukan poikaa syntymäpäivän aamuna. Meggie ja Farid saavat samalla tutustua metsän toiselta puolelta, Yölinnasta saapuviin joukkoihin, Käärmekalloon ja hänen miehiinsä. Fenoglio onnistuu päästä tapaamaan Ihraruhtinasta, mutta Ihraruhtinas ei enää ole onnellinen, koska hänen enkelinkaunis poikansa, Cosimo Kaunotukka on kuollut. Ihraruhtinasta kutsutaankin siksi nyt Huokausten Ruhtinaaksi. Cosimo Kaunotukan ei ollut tarkoitus kuolla Fenoglion kirjoittaman mukaan, mutta sen jälkeen kun Fenoglio oli saapunut Mustemaailmaan, hän huomasi että kaikki on mennyt täysin sekaisin ja aivan eri tavalla kuin hän oli alun perin suunnitellut. Cosimo Kaunotukka oli kuollut, kun hän oli lähtenyt taisteluun Käärmekallon tuhopolttajajoukkoja, joita Tulikettu johti, vastaan. Fenoglio kuitenkin onnistuu piristämään Ihraruhtinasta surullisilla runoilla, jotka muistuttavat Cosimosta, ja hän palaa majapaikkaansa Minervan luo. Mo yhä sinnittelee elämän ja kuoleman rajalla, ja hän on kuulevinaan Resan äänen, mutta ei tunnista sitä, sillä siitä on liian pitkä aika kun hän viimeksi kuuli sen. Valkeat Rouvat puhuttelevat Mota nimellä Närri, ja silloinkin kun Resa ja Mo viedään ilveilijöiden salaleiriin, ei Resa tiedä, miksi Mota sielläkin Närriksi kutsutaan. Resa yrittää vakuutella muille, ettei Mo yhtäiläisyyksistä Närriin huolimatta ole tämä lauluissa kerrottu sankari, mutta muut eivät usko ja kertovat, ettei Mota voi pitää salaleirissä kauan, tai Käärmekallon miehet tulevat ja hakevat hänet pois ja surmaavat kaikki ilveilijät jotka piilottelevat "Närriä."


title: Musteloitsu

text: Heti seuraavana päivänä siitä, kun Fenoglio on vieraillut Ihraruhtinaan luona, tämä kuolee, ja Käärmekallo alkaa jo ripustaa viirejään Ombran linnaan. Jacoposta, Käärmekallon tyttären ja edesmenneen Cosimo Kaunotukan vaimon, Violanten eli "Rumiluksen" pojasta on tuleva uusi hallitsija Mustemaailman sille puolen. Fenoglio kuitenkaan ei millään voisi sallia sitä, että tällainen hirmuvaltias hallitsisi Mustemaailmaa, jonka vuoksi hän ja Meggie yrittävät hänen kirjailijantaidollaan ja Meggien lukutaidolla herättää Cosimo Kaunotukan henkiin. He onnistuvatkin siinä, ja pian Cosimo saapuu kaupunkiin ratsastaen hevosellaan ja saa itselleen valtaistuimen takaisin. Farid ja Meggie huomaavat, että he ovat rakastuneita ja Meggie saa ensisuudelmansa. Pian tämän jälkeen, kun Fenoglio luulee kaiken olevan hyvin, Tomusormi antaa markkinoilla Resalta saapuneen viestin Meggielle. Tässä vaiheessa Farid tapaa Tomusormen, muttei ole vielä paljastanut, että vahingossa Gwinkin saapui Mustemaailmaan hänen ja Meggien mukana, vaikka Tomusormi ei halunnut Gwiniä Mustemaailmaan, koska Fenoglio oli kirjoittanut, että Tomusormi kuolee Gwinin vuoksi. Meggie lukee viestin, ja on aivan kauhuissaan huomatessaan, että siinä lukee, että Mortola on ampunut Mota ja Resa on nyt pienessä leirissä Umpimetsässä. Meggie lähtee oitsis Farid mukanaan salaleiriin, mutta ennen sitä hän sanoo Fenogliolle, että tämän täytyy kirjoittaa jotakin, jotta Mo paranisi. Niinpä Fenoglio kirjoittaa ja Meggie lukee, mutta Meggie ei vielä tiedä, paraneeko Mo. Meggielle on kuitenkin järkytys silloin, kun hän saapuu salaleiriin ja huomaa, että siellä ei ole enää ketään, Käärmekallon miehet ovat ehtineet sinne ensin. Tomusormi päätti lähteä etsimään vankeja, mutta Farid ja Meggie halusivat myös löytää heidät, ja he lähtivät umpimähkään etsimään vankeja, ja niin he törmäsivät jälleen Tomusormeen. Tomusormi, Meggie ja Farid päättivät jatkaa etsintöjä yhdessä, ja he löysivät kuin löysivätkin metsästä tallit, jonne vankeja oltiin viemässä. Meggie näki Resan, ja Resa näki Meggien, ja Resan avulla Meggie löysi myös Mon. Meggie raahaa kärryt joissa Mo on sivuummalle ja menee piiloon, mutta Sammalvaimo, eräs muuan parantaja, huomaa Meggien ja Faridin sivummalla (pussailemassa) ja kutsuu Meggien paikalle. Meggie huomaa, että Mo makaa kärryissä liikkumattomana, ja Sammalvaimo pyytää Meggietä auttamaan Mon hoitamisessa. Meggie on iloinen nähdessään Mon, mutta toisaalta hänen sydämeensä myös sattuu, koska Mo on niin haavoittunut. Mo ei kuitenkaan ole kuollut, vaan erittäin huonossa kunnossa. Meggie saa hoitaa Mota vähän aikaa, ja kuulee, että Molle, jota kutsutaan kaiken aikaa Närriksi, järjestettäisiin komeat hirttäjäiset, jonka vuoksi mies täytyy pitää hengissä. Meggie ei tiedä ollako iloinen vai surullinen, ja pian Tulikettu raahaa hänet pois paikalta ja passittaa vangit talliin. Yöllä Meggie, Farid ja Tomusormi kuitenkin keksivät harhautuksen, jonka avulla he saavat vapautettua Tomusormen parhaan ystävän, Mustan Prinssin ja hänen karhunsa, ja Meggie saa vietyä Resalle salaisen viestin. Samaan aikaan Ombrassa Cosimo Kaunotukka suunnittelee sotaa Käärmekallon miehiä vastaan ja määrää Fenoglion viralliseksi hovirunoilijakseen ja asuttaa tämän linnaansa. Silloin Umpimetsässä, Meggie ja Farid ja Tomusormi yöpyivät paikalla, ja aamulla kun vankeja lähdettiin viemään pois, Meggie ja Farid ja Tomusormi suunnittelivat toisen harhautuksen, ja lapussa jonka Meggie oli Resalle ojentanut oli kerrottu, että kun metsässä tulee vastaan kaatunut puu ja kun se syttyy palamaan, kaikkien täytyy juosta nimenomaan vasemmalle. Kun vangit sitten saapuivat metsässä kohtaan jossa puu oli ja se syttyi palamaan, vangit juoksevat vasemmalle, mutta Resa ei. Hän jää Mon luokse eikä tehnyt sitä, mitä Meggie käski. Meggie, Farid ja Tomusormi pakenevat lähelle Yölinnaa erääseen paikkaan nimeltä Hiirimylly, mutta heillä menee pitkä aika, ennen kuin he pääsivät sinne.


title: Musteloitsu

text:
Aiemmin, Tomusormi oli jo laittanut Pilvenpyrähtelijälle viestin, että hän toisi sen Fenogliolle. Viesti oli saapunut Fenogliolle jo ennen kuin Fenoglio muutti linnaan, mutta Basta ja eräs Käärmekallon miehistä, Kurkunleikkaaja olivat saapuneet Fenoglion taloon ja yrittäneet ryöstää viestiä. Fenoglio kuitenkin oli vastustellut ja paennut tynnyreiden taakse Bastaa. Basta kuitenkin ehtii surmata Pilvenpyrähtelijän, jolla oli viesti Meggien ja muiden olinpaikasta, ja hän ehtisi ajoissa toimittaa sen Mortolalle joka osaisi lukea sen. Fenoglio kuitenkin päättää ehtiä viemään varoituksen sanan Meggielle ja muille ennen Bastaa, ja hän on aikeissa lähettää nopeimman ratsumiehensä paikalle. Basta ja tämä lähetti ovat molemmat pian matkalla Hiirimyllylle, mutta kumpi ehtisi ensin, sitä he eivät tienneet. Fenoglion viesti oli saapunut Hiirimyllyyn jo ennen kuin Meggie ja muut ehtisivät sinne, mutta Farid aavistaa heti, ettei myllyssä ollut turvallista. Hän epäilee mylläriä ja aistii kaiken aikaa vaaran. Farid ei loppujen lopuksi olekaan väärässä huomatessaan, että Bastakin on paikalla. Basta oli ehtinyt ensin. Siispä myllyllä alkaa taistelu Tomusormen ja Bastan välillä. Farid on kuitenkin ovela, ja saa sytytettyä myllyssä olevaa raakamateriaalia tuleen niin, että Basta ja Kurkunleikkaaja, jotka olivat juuri aikeissa osua Bastaan miekallaan, jäävät tulen armoille. Tomusormi oli myös jäämässä tulen vangiksi, mutta Farid pelastaa Tomusormen ja lähtee Meggien ja tämän kanssa äkkiä pakoon.
Meggie oli jo aiemmin lähettänyt Fenogliolle viestin siitä, että Fenoglion täytyy kirjoittaa tarina uusiksi ja pelastaa Mo Käärmekallon kynsistä. Siispä Fenoglio kirjoitti - mutta se ei ollut hänelle helppoa. Hänellä kesti kauan saada aikaan oikeat sanat. Ja kun hän sitten sai kuin saikin ne aikaan, hän lähetti sanat Roxanen, Tomusormen kuvankauniin vaimon, jolta Cosimo Kaunotukka oli pyytänyt kysyä jotakin matkaan. Roxane lähti matkaan vanhalla hevosella, mutta hevonen jaksoi silti perille asti. Meggie saa Fenogliolta sanat Käärmekallon tappioon helposti, ja kun Tomusormi, jota Kurkunleikkaaja oli myllyllä ehtinyt iskeä miekalla jalkaan tuli Meggien ja Faridin kanssa parantolaan yölinnan lähtistölle, Meggie luki. Sanat kertoivat siitä, kuinka Käärmekallo eräänä iltana pelkäsi kuolemaa enemmän kuin koskaan, Käärmekallo oli jo vanhenemassa ja hän ajatteli kaiken aikaa, että Valkeat Rouvat tulevat pian hänet hakemaan - ja silloin Meggie saapui linnaan. Meggie ei kuitenkaan aikoisi ryhtyä väkivaltaiseksi, vaan hän aikoisi ehdottaa vaihtokauppaa Käärmekallon kanssa. Kunhan Käärmekallo vapauttaisi Mon ja muut vangit, Meggie voisi sitoa yhdessä isänsä kanssa kirjan, jonka sisälle hän sitoisi samalla myös kuoleman, jolloin se tekisi Käärmekallon kuolemattomaksi. Eräs asia, jota Meggie ei kuitenkaan paljastaisi Käärmekallolle, olisi se, että kirja voisi myös surmata, kunhan sinne kirjoittaisi kolme sanaa; sydän, veri, kuolema.


title: Musteloitsu

text: Meggie ei kuitenkaan ehtinyt lukea viestiään loppuun, ennen kuin hän jo lähti linnaan sen seurauksena että joku sairaalan apureista oli kavaltanut heidät, ja pian hän huomasikin olevansa jo yölinnassa, jossa jokainen piti Meggieä noitana sen vuoksi, että Mortola oli näyttänyt heille valokuvia Meggiestä, eikä kukaan Mustemaailmassa tiennyt mitä valokuvat olivat. Siellä hän oli Käärmekallon edessä silmästä silmään, ja kaikki repliikit jota Käärmekallo ja Meggie sanoivat olivat aivan Fenoglion kynästä. Meggie uskoi, että kaikki menisi hänen suunnitelmiensa mukaan, mutta pian hän huomasi että eteen tuli kohta, jossa kirjoitettuja sanoja ei enää ollut ja kaikki alkoi mennä omalla tavallaan. Meggie, joka oli jo luvannut Käärmekallolle kuolemattomuuden kirjan, joutuu tutkituksi ja pergamentti, johon teksti on kirjoitettu löydetään. Mortola lukee sen, eikä ole mielissään.


title: Musteloitsu

text: Samaan aikaan Cosimo Kaunotukan miehet ovat jo lähteneet metsään taistelemaan, mutta Cosimon miehet valitettavasti hävisivät, koska Meggie ei ollut ehtinyt lukemaan Cosimon voittoon liittyviä sanoja. Myös Fenoglio oli ollut mukana taistelussa, mutta hän ei ollut kuollut eikä haavoittunut. Cosimo kuitenkin sai surmansa, ja Fenoglio tämän jälkeen vannoi, ettei kirjoittaisi enää ikinä. Meggie on linnassa neuvottomana, mutta hän siitä huolimatta, että kaikki nyt tietävät mitä kirjassa pitää lukea että se surmaisi Käärmekallon hän ei joudu pulaan. Käärmekallo on hyvin herkkäuskoinen, ja hän uskoi yhä, että kirja tekee hänet kuolemattomaksi. Käärmekallo kuitenkin varmistaa, ettei kukaan koskaan pääse kirjoittamaan siihen kirjaan noita sanoja, ja pakottaa Meggien ja Mon sitomaan kirjaa. Samoihin aikoihin Tomusormi ja Farid tekevät rannalla tulitaian, joka tekee heidät näkymättömiksi aamuun asti. Siispä he menevät linnaan tapaamaan vankeja ja Resaa, ja kertovat, että Meggie ja Mo ovat turvassa. Tomusormi kuitenkin joutuu pian lähtemään, mutta ennen sitä hän tekee varmaksi että linnan mailla hiippaileva Nokisieppo, surkea tulennielijä ei tee mitään harkitsematonta.


title: Musteloitsu

text: Meggie ja Mo sitovat kirjaa kauan, ja he saavat sen valmiiksi juuri silloin, kun Käärmekallo haluaa sen valmiiksi. Heti kun Käärmekallo ehtii, hän testaa toimiiko kirja sillä lailla, että hän ovelasti pyytääkin apuriaan, Tulikettua kirjoittamaan nimensä sinne. Tulikettu epäröi, mutta kirjoittaa nimensä kuitenkin kirjaan. Käärmekallo sanoo Molle, eli "Närrille", että tämän täytyisi iskeä miekka Tuliketun läpi, mutta Mo ei tahdo. Silloin yksi vartijoista iskee miekan Tuliketun läpi, mutta kaikki yllättyvät, ettei Tulikettu kuolekaan, vaan vetää miekan vatsastaan pois kuin se olisi täysin harmiton esine. Tällöin jokainen linnan asukki on varma, että Meggie on oikeasti noita. Käärmekallo kuitenkin jättää kertomatta Tuliketulle sen, mitä hän aikoo tehdä seuraavaksi, ja pyytääkin erästä miehistään kirjoittamaan kirjaan ne kolme sanaa; sydän, veri, kuolema.


title: Musteloitsu

text: Ja ennen kuin Tulikettu ehtii tehdä mitään, hän on jo kuollut ja Käärmekallo kirjoittaa oman nimensä kirjaan niin, että hänestäkin tulee kuolematon. Hän kiittää Mota, ja päästää silloin omasta hyvyydestä ja laupeudestaan - hän oli jo aiemmin sanonut, että sen kunniaksi, että hänen viides vaimonsa oli synnyttänyt hänelle poikaperijän - päästää kaikki linnan vangit vapaaksi, myös "Närrin" ja Meggien. Meggie, Mo, Resa ja muut poistuvat linnasta vähin äänin hämmästyneinä, Farid ja Tomusormi mukanaan. Käärmekallo pitää siis lupauksensa. Yllättäen kuitenkin Basta ja pari muuta miestä linnasta hyökkää esiin aseistettuina, mutta Tomusormi ehtii ajoissa Faridin avustuksella tekemään tulimuurin, joka suojaa heitä Bastalta ja muilta. Tomusormi huomaa kuitenkin heti, ettei kaikki ole hyvin, ja hän huomaa, että Basta etsii jotakuta joukon seasta. Ja Tomusormi huomaa sen liian myöhään - Basta etsii Faridia.


title: Musteloitsu

text:
Ennen kuin Tomusormi ehtii varoittaa Faridia, Basta ehtii jo heittämään veitsensä ja se lävistää Meggieä syleilevän Faridin selän niin nopeasti, ettei poika ehtinyt tajuta mitään. Meggie joutuu šokkiin, ja hän jää nyyhkyttämään kovaan ääneen rakkaansa kuolemaa. Mo, huomatessaan miten järkyttyneitä Tomusormi ja Meggie ovat, ottaa esiin miekan jonka hän oli linnasta poiminut kun se oli työnnetty Tuliketun läpi, ja iskee sillä Bastaa tappaen tämän. Basta kuolee hämmästynyt ilme kasvoillaan, ja pian Tomusormi ja muut pakenevat maanalaisiin kaivoksiin Kyyvuoren alle ja heistä jokainen on yhä surullinen Faridin kuolemasta, varsinkin Tomusormi.
Tomusormi kuitenkin tekee jotakin, hän kertoo nimittäin Faridin ruumiin vierellä makaavalle Meggielle, että kutsuu valkeat rouvat paikalle, jotta he toisivat Faridin takaisin. Meggien hän käskee siksi aikaa pois, ja Meggie menee kertomaan Roxanelle, mitä Tomusormi tekee. Roxane tajuaa tilanteen heti, ja kun he saapuvat takaisin Tomusormen luo, seinälle on kirjoitettu tulikirjaimin Roxanen nimi ja Tomusormi makaa maassa liikkumattomana, ja Farid on jälleen elossa.


title: Musteloitsu

text: Tomusormi viettelee siis Valkeat Rouvat tulella ja vaihtaa osia Faridin kanssa niin, että Farid saa elää ja Tomusormi kuolee. Roxane jää sanattomana paikalleen, ja Meggie halaa Faridia surren samalla Tomusormea. Mo kertoo, että Käärmekallon kirja ei tee hänestä kuolematonta kuin pariksi viikoksi, sillä hän sitoi kirjan huonosti. Meggie on osittain iloinen, mutta osittain myös mietteliäs. Meggie ja muut päättävät siis lähteä matkaan erääseen paikkaan, jonka Musta Prinssi on heille paljastanut. Ennen sitä Meggie kuitenkin aikoo lukea tarinaan Orfeuksen, esilukijan, joka oli kaiken aikaa majaillut Elinorin talossa lukiten naisen ja Dariuksen kellariin. Orfeus on jo pitkään epätoivoisesti yrittänyt lukea itseään kirjaan ja hän yllättyy kovasti huomatessaan, että hän pian onkin Mustemaailmassa. Hän ei kuitenkaan suostu myöntämään, että Meggie luki hänet tarinaan, mutta hän suostuu kuitenkin Meggien tarjoukseen. Koska Fenoglio ei enää aio kirjoittaa, Fenoglio voisi opettaa taitonsa Orfeukselle, ja niin he voisivat kenties palauttaa Tomusormen elävien kirjoihin ja saada kaiken taas raiteilleen.


title: Musteloitsu

text: Käärmekallon kirja, joka tekee hänet kuolemattomaksi saattaa erään teorian mukaan kieliä jotakin viimeisestä kirjasarjan osasta, Mustekuolemasta. Koska siihen täytyy surmaamiseksi kirjoittaa kolme sanaa; sydän, veri, kuolema, ja kirjasarjan kolmen osan nimet ovat "Mustesydän", "Musteveri" (joka on käännös alkuperäisestä Tintenblut-nimestä) ja "Mustekuolema", ne saattavat mahdollisesti linkittyä jotenkin toisiinsa.


title: Rienzi

text: Rienzi, viimeinen tribuuni () on Richard Wagnerin viisinäytöksinen varhaisteos. Se on säveltäjän kolmas ooppera ja alaotsikkonsa mukaan "suuri traaginen ooppera" ("Große tragische Oper"). "Rienzi" on sävelletty vuosina 1838–1840.